
DE     LEGIBUS 

LIBER  PRIMUS. 


ARGUMENTUM. 

Cicero  postquam  sex  libris  de  re  publica  scriptis,  quem  ad 
modum  sibi  res  publica  constituenda  ac  regenda  esse  videre- 
tur,  explicavit  Platonis  maxime  exemplum  secutus,  hoc  eodem 
auctore  totidem  libris  etiam  de  legibus,  quae  in  civitate  a  se 
constituta  obtinendae  essent,  quae  sua  esset  sententia,  aperire 
voluit.  Quod  argumentum  ita  persecutus  est,  ut  in  colloquio, 
quod  fingit  se  cum  Quinto  fratre  et  Attico  suo  a.  u.  702 
aut  703  ineunte  habuisse,  eum  locum  pertractaret.  Eorum  ta- 
men  libr6riim  non  manserunt  nisi  tres,  eique  non  integri  et 
librariorum  erroribus  valde  corrupti.  Et  in  primo  quidem 
libro  Cicero  praemisso  prooemio  primum  naturam  iuris  ex- 
plicat  eamque  ab  hominis  natura  repetit,  deinde  considerat, 
quibus  legibus  civitas  regi  debeat,  denique  haec  "tractat,  quae 
composita  et  discripta  erant  iura  et  iussa  populorum,  in  his 
etiam  populi  Roraani  ius,  quod  civile  dicitur  (cap.  5).  In  hac 
autem  disputatione  usus  est  philosophorum  more,  non  veterum 
illorum  Socraticorum,  Academicorum  et  Peripateticorum ,  sed 
eorum,  qui  quasi  officinas  instruxerunt  sapientiae.  Nam,  quae 
veteres  illi  fuse  ac  libere  disputare  consueverant,  ea  Ciceronis 
temporibus,  in  primis  a  Stoicis,  articulatim  distincta  dice- 
bantur,  quod  negabant  satis  fieri  huic  de  legibus  loco  posse, 
nisi  separatim  de  singulis  capitibus  disputaretur  (cap.  13). 
Primus  liber  tamquam  fontes  omnium  legum  onmisque  iuris 
aperit  et  ultimam  legem  dicit  esse  mentem  dei  optimi  maximi 
omnia  ratione  iubentis  et  vetantis,  a  qua  hominum  vera  lex 
proficiscatur,  quae  sit  ratio  sapientis,  apta  ad  iubendum  et 
vetandum  (conf.  lib.  II  4).  Atque  hoc  est  argumentum  huius 
Hbri,  eamque  scholam  certis  capitibus  distinguit.  Primum  igi- 
tur  docet  a  deo,  cuius  numine  ac  mente  omnia  regantur,  prae- 
clara  quadam  condicione  generatum  esse  hominem;  praeter 
alia  enim  bona  soli  ex  omnium  animantium  generibus  ac  na- 
turis  attributam  esse  rationem,  quae  cum  adoleverit  atque  per- 
fecta  sit,  sapientia  nominetur,  ut  homini  cum  deo  rationia 
societas  sit  et,  quia  ratio  lex  sit,  communio  iuris  et  quasi 
quaedam  adgnatio,  quod  a  deo  ratio  sit  ingenerata  (cap.  7 — 9), 
Deinde  ostendit  (cap.  10,  11)  hominum  inter  ipsos  esse  prop- 

ter  summam  similitudinem  et  aequalitatem  summam  societa- 
tem  coniunctionemque;  ex  quo  efficitur  tertium,  ad  participan- 
dum  alium  alio  communicandumque  inter  omnes  ius  nos  na- 
tura  esse  factos,  et,  quod  quibusdam  incredibile  videtur,  est 
autem  necessarium,  uti  nihilo  sese  magis  quisquam  quam  al- 
terum  diligat  (cap.  12).  Ex  his  tribus  tamquam  principiis  sua 
sponte  intellegere  nemo  non  potest  natura  ius,  non  opinione 
et  iudicio  humano  contineri  (cap.  13—17).  Sequitur  alia  bre- 
vis  disputatio,  qua  efficitur  ius  et  omne  honestum  sua  sponte 
esse  expetendum  (cap.  18  sq.).  Conclusio  libri  est  de  laudibus 
philosophiae  et  de  Academicorum  veterum  Peripateticorumque 
et  Stoicorum  de  bono  et  malo  controversiis ,  iisque  magis  de 
verbis  quam  de  rebus. 


Atticus.    Lucus    quidem   ille    et  haec  Arpinatium  ^ 
quercus   agnoscitur  saepe  a  me  lectus  in  Mario.     Si 
manet  illa  quercus,  haec  est  profecto;  etenim  est  sane 
vetus.     QuiNTus.  Manet  vero,  Attice  noster,  et  semper 

5  manebit;  sata  est  enim  ingenio.  Nullius  autem  agri- 
colae  cultu  stirps  tam  diuturna  quam  poetae  versu 
seminari  potest.  Att.  Quo  tandem  modo,  Quinte,  aut 
quale  est  istuc,  quod  poetae  serunt?  mihi  enim  vide- 
ris  fratrem  laudando  suffragari  tibi.    Q,  Sit  ita  sane; 

10  verum  tamen,  dum  Latinae  loquentur  litterae,  quercus 
hiiic  loco  non  deerit,  quae  Mariana  dicatur,  eaque,  ut 
ait  Scaevola  de  fratris  mei  Mario, 

Canescet  saeclis  innumerabilibus; 
nisi  forte  Athenae  tuae  sempiternam  in  arce  oleam  2 

15  tenere  potuerunt,  aut,  quod  Homericus  Ulixes  Deli  se 
proceram  et  teneram  palmam  vidisse  dixit,  hodie  mon- 
strant  eandem;  multaque  alia  muitis  locis  diutius  com- 
memoratione  manent  quam  natura  stare  potuerunt. 
Quare  'glandifera'  illa  quercus,  ex  qua  olim  evolavit 

20      Nuntia  fulva  lovis  miranda  visa  figura, 
nunc   sit   haec.     Sed  quom  eam  tempestas  vetustasve 
consumpserit,   tamen  erit  his  in  locis  qiiercus,   quam 
Marianam  quercum  vocabunt.    Att.  Non  dubito  id  qui-  3 
dem;  sed  haec  iam  non  ex  te,  Quinte,  quaero,  verum 

25* 

ex  ipso  poeta,  tuine  versus  hanc  quercum  severint, 
an  ita  factum  de  Mario,  ut  scribis^  acceperis.  Marcus. 
Respondebo  tibi  equidem,  sed  non  ante  quam  mibi 
tu  ipse  responderis,  Attice,  certen  non  longe  a  tuis 
aedibus  inambulans  post  excessum  suum  Romulus  5 
Proculo  lulio  dixerit  se  deum  esse  et  Quirinum  vo- 
cari  templumque  sibi  dedicari  in  eo  loco  iusserit,  et 
verumne  sit,  ut  Atbenis  non  longe  item  a  tua  illa 
antiqua  domo  Oritbyiam  Aquilo   sustulerit;  sic  enim 

4  est  traditum.  Att.  Quorsum  tandem  aut  cur  ista  lo 
quaeris?  M.  Nihil  sane,  nisi  ne  nimis  diligenter  in- 
quiras  in  ea,  quae  isto  modo  memoriae  sint  prodita. 
Att.  Atqui  multa  quaeruntur  in  Mario  fictane  an  vera 
sint,  et  a  non  nullis,  quod  et  in  recenti  memoria  et 
in  Arpinati  bomine  versere,  veritas  a  te  postulatur.  i5 
M.  Et  mehercule  ego  me  cupio  non  mendacem  pu- 
tari;  sed  tamen  non  nulli  isti,  Tite  noster,  faciunt 
imperite,  qui  in  isto  periculo  non  ut  a  poeta,  sed  ut 

a  teste  veritatem  exigant;  nec  dubito,  quin  iidem  et 
cum  Egeria    conlocutum  Numam    et    ab  aquila  Tar-  20 

5  quinio  apicem  inpositum  putent.  Q.  Intellego  te,  fra- 
ter,  alias  in  historia  leges  observandas  putare,  alias 
in  poemate.  M.  Quippe,  quom  in  illa  omnia  ad  veri- 
tatem,  Quinte,  referantur,  in  hoc  ad  delectationem 
pleraque;  quamquam  et  apud  Herodotum,  patrem  25 
historiae,  et  apud  Theopompum  sunt  innumerabiles 
fabulae. 

2  Att.  Teneo,  quam  optabam,  occasionem  neque  omit- 
tam.  M.  Quam  tandem,  Tite?  Att.  Postulatur  a  te 
iam  diu  vel  flagitatur  potius  historia.  Sic  enim  pu-  30 
tant,  te  illam  tractante  effici  posse,  ut  in  hoc  etiam 
genere  Graeciae  nihil  cedamus.  Atque  ut  audias,  quid 
ego  ipse  sentiam,  non  solum  mihi  videris  eorum  stu- 
diis,  qui  tuis  litteris  delectantur,  sed  etiam  patriae 
debere  hoc  munus,  ut  ea,  quae  salva  per  te  est,  per  35 
te  eundem  sit  ornata.  Abest  enim  historia  litteris 
nostris,  ut  et  ipse  intellego  et  ex  te  persaepe  audio. 

Potes  autem  tu  profecto  satis  facere  in  ea,  quippe 
quom  sit  opus,  ut  tibi  quidem  videri  solet,  unum  hoc 
oratorium  maxime.  Quam  ob  rem  adgredere,  quae-  6 
sumus,  et  sume  ad  hanc  rem  tempus,  quae  est  a  no- 
5  stris  hominibus  adhuc  aut  ignorata  aut  relicta.  Nam 
post  annalis  pontificum  maximorum,  quibus  nihil  pot- 
est  esse  ieiunius,  si  aut  ad  Fabium  aut  ad  eum, 
qui  tibi  semper  in  ore  est,  Catonem,  aut  ad  Pisonem 
aut  ad  Fannium  aut  ad  Vennonium  venias,  quamquam  " 

10  ex  his  alius  alio  plus  habet  virium,  tamen  quid  tam 
exile  quam  isti  omnes?  Fannii  autem  aetati  coniunc- 
tus  Antipater  paulo  inflavit  vehementius  habuitque 
vires  agrestis  ille  quidem  atque  horridas  sine  nitore 
ac  palaestra,  sed  tamen  admonere  reliquos  potuit,  ut 

15  adcuratius    scriberent.     Ecce    autem    successere   huic 
fbelli  Clodius,  Asellio,  nihil  ad  Coelium,  sed  potius 
ad    antiquorum    languorem   et  inscitiam.     Nam  quid  7 
Macrum  numerem?  cuius  loquacitas  habet  aliquid  ar- 
gutiarum,   nec  id  tamen   ex   illa   erudita  Graecorum 

20  copia,  sed  ex  librariolis  Latinis,  in  orationibus  autem 
multa,  sed  inepta  elatio,  summa  inpudentia.  Sisenna, 
eius  amicus,  omnes  adhuc  nostros  scriptores,  nisi  qui 
forte  nondum  ediderunt,  de  quiDus  existimare  non 
possumus,  facile  superavit.    Is  tamen  neque  orator  in 

25  numero  vestro  umquam  est  habitus  et  in  historia 
puerile  quiddam  consectatur,  ut  unum  Clitarchum  ne- 
que  praeterea  quemquam  de  Graecis  legisse  videatur, 
eum  tamen  velle  dumtaxat  imitari;  quem  si  adsequi 
posset,  aliquantum  ab  optumo  tamen  abesset.    Quare 

30  tuum  est  munus  hoc,  a  te  expectatur,  nisi  quid  Quinto 
videtur  secus.  ^ 

Q.  Mihi  vero  nihil,  et  saepe  de  isto  conlocuti  su-  g 
mus.     Sed    est    quaedam    inter   nos    parva   dissensio. 
Att.  Quae  tandem?    Q.  A  quibus  temporibus  scribendi 

35  capiat  exordium.  Ego  enim  ab  ultimis*  censeo^  quon- 
iam  illa  sic  scripta  sunt,  ut  ne  legantur  quidem, 
ipse  autem  aequalem  aetatis  suae  memoriam  deposcit, 


384  DE  LEGIBUS 

ut  ea  conplectatur,  quibus  ipse  interfuit.  Att.  Ego 
vero  liuic  potius  adsentior.  Sunt  enim  maxumae  res 
in  hac  memoria  atque  aetate  nostra;  tum  autem  ho- 
minis  amicissimi,  Cn.  Pompeii,  laudes  inlustrabit,  in- 
curret  etiam  in  illum. .  .et  memorabilem  annum  suum;  5 
quae  ab  isto  malo  praedicari  quam,  ut  aiunt,  de  Remo 
et  Romulo.  31.  Intellego  equidem  a  me  istum  labo- 
rem  iam  diu  postulari,  Attice;  quem  non  recusarem, 
si  mihi  ullum  tribueretur  vacuum  tempus  et  liberum; 
neque  enim  occupata  opera  neque  inpedito  animo  res  lo 
tanta  suscipi  potest;  utrumque  opus  est,  et  cura  va- 
9  care  et  negotio.  Att.  Quid?  ad,  cetera,  quae  scripsisti 
plura  quam  quisquam  e  nostris,  quod  tibi  tandem 
tempus  vacuum  fuit  concessum?  M.  Subsiciva  quae- 
dam  tempora  incurrunt,  quae  ego  perire  non  patior,  i5 
ut,  si  qui  dies  ad  rusticandum  dati  sint,  ad  eorum 
numerum  adcommodentur,  quae  scribimus.  Historia 
vero  nec  institui  potest  nisi  praeparato  otio  nec  ex- 
iguo  tempore  absolvi,  et  ego  animi  pendere  soleo, 
quom  semel  quid  orsus  swn,  si  traducor  alio,  neque  20 
tam  facile  interrupta  contexo  quam  absolvo  instituta. 

10  Att.  Legationem  aliquam  nimirum  ista  oratio  postu- 
lat  aut  eius  modi  quampiam  cessationem  liberam  at- 
que  otiosam.  M.  Ego  vero  aetatis  potius  vacationi 
confidebam,  quom  praesertim  non  recusarem,  quo  mi-  25 
nus  more  patrio  sedens  in  solio  consulentibus  respon- 
derem  senectutisque  non  inertis  grato  atque  honesto 
fungerer  munere.  Sic  euim  mihi  liceret  et  isti  rei, 
quam  desideras,  et  multis  uberioribus  atque  maioribus 

j.  operae  quantum  vellem  dare.  3o 

11  Att.  Atqui  vereor,  ne  istam  causam  nemo  noscat 
tibique  semper  dicendum  sit,  et  eo  magis,  quod  te 
ipse  mutasti  et  aliud  dicendi  instituisti  genus,  ut, 
quem  ad  modum  Roscius,  familiaris  tuus,  in  senectute 
numeros  in  cantu  remiserat  ipsasque  tardiores  fecerat  35 
tibias,  sic  tu  a  contentionibus,  quibus  summis  uti  so- 
lebas,  cotidie  relaxes  aliquid,  ut  iam  oratio  tua  non 

multum  a  philosopliorum  lenitate  absit;   quod  susti- 
nere   quom  vel   summa  senectus  posse  videatur,  nul- 
lam  tibi  a  causis  vacationem  video  dari.    Q.  At  meher-  12 
cule  ego   arbitrabar  posse  id  populo  nostro  probari, 

5  si  te  ad  ius  respondendum  dedisses.  Quam  ob  rem, 
quom  placebit,  experiendum  tibi  censeo.  M.  Siquidem, 
Quinte,  nullum  esset  in  experiundo  periculum;  sed 
vereor,  ne,  dum  minuere  velim  laborem,  augeam  at- 
que   ad  illam   causarum  operam,   ad  quam  ego  num-  . 

10  quam  nisi  paratus  et  meditatus  accedo,  adiungatur 
haec  iuris  interpretatio ,  quae  non  tam  mihi  molesta 
sit  propter  laborem,  quam  quod  dicendi  cogitationem 
auferat;  sine  qua  ad  nullam  maiorem  umquam  causam 
sum  ausus   accedere.     Att.  Quin  igitur  ista  ipsa  ex-  13 

15  plicas  nobis  his  subsicivis,  ut  ais,  temporibus  et  con- 
scribis  de  iure  civili  subtilius  quam  ceteri?  Nam  a 
primo  tempore  aetatis  iuri  studere  te  memini,  quom 
ipse  etiam  ad  Scaevolam  ventitarem,  neque  umquam 
mihi  visus  es  ita  te  ad  dicendum  dedisse,  ut  ius  civile 

20  contemneres. 

M.  In  longum  sermonem  me  vocas,  Attice;  quem 
tamen,  nisi  Quintus  aliud  quid  nos  agere  mavult, 
suscipiam  et,  quoniam  vacui  sumus,  dicam.  Q.  Ego 
vero   libenter   audierim;    quid   enim   agam   potius  aut 

25  in  quo  melius  hunc  consumam  diem?    M.  Quin  igitur  14 
ad  illa  spatia  nostra  sedesque  pergimus?  ubi,   quom 
satis    erit    ambulatum,    requiescemus,    nec    profecto 
nobis    delectatio    deerit    aliud    ex    alio    quaerentibus. 
Att.  Nos  vero,  et  hac   quidem  ad  Lirem,  si  placet, 

30  per  ripam  et  umbram.  Sed  iam  ordire  explicare, 
quaeso,  de  iure  civili  quid  sentias.  M.  Egone?  sum- 
mos  fuisse  in  civitate  nostra  viros,  qui  id  interpretari 
populo  et  responsitare  soliti  sint,  sed  eos  magna  pro- 
fessos    in  parvis  esse  versatos.     Quid   enim   est  tan- 

85  tum,  quantum  ius  civitatis?  quid  autem  tam  exiguum, 
quam  est  mimus  hoc  eorum,  qui  consuluntur?  quam- 
quam  est  populo  necessarium.    Nec  vero  eos,  qui  ei 

muneri  praefuerunt,  universi  iuris  fuisse  expertis  ex- 
istimo,  sed  hoc  civile,  quod  vocant,  eatenus  exercue- 
runt,  quoad  populo  praestare  voluerunt.  Id  autem  in 
cogiiitione  tenue  est,  in  usu  necessarium.  Quam  ob 
rem  quo  me  vocas  aut  quid  hortaris?  ut  libellos  con-  5 
ficiam  de  stillicidiorum  ac  de  parietum  iure?  an  ut 
stipulationum  et  iudiciorum  formulas  conponam?  quae 
et  conscripta  a  multis  sunt  diligenter  et  sunt  humiliora 
j^  quam  illa,  quae  a  nobis  expectari  puto.  Att.  Atqui, 
si  quaeris,  ego  quid  expectem^  quoniam  scriptum  est  lo 
a  te  de  optimo  rei  publicae  statu,  consequens  esse 
videtur,  ut  scribas  tu  idem  de  legibus;  sic  enim  fe- 
cisse  video  Platonem  illum  tuum,  quem  tu  admira- 
ris,  quem  omnibus  anteponis,  quem  maxime  diligis. 
M.  Visne  igitur,  ut  ille  Cretae  cum  Clinia  et  cum  i5 
Lacedaemonio  Megillo  aestivo,  quem  ad  modum  de- 
scribit,  die  in  cupressetis  Gnosiorum  et  spatiis  silve- 
stribus  crebro  insistens,  interdum  adquiescens  de 
institutis  rerum  publicarum  ac  de  optimis  legibus 
disputat,  sic  nos  inter  has  procerissimas  populos  in  20 
viridi  opacaque  ripa  inambulantes,  tum  autem  residen- 
tes  quaeramus  isdem  de  rebus  aliquid  uberius,  quam 

16  forensis  usus  desiderat?  Att.  Ego  vero  ista  audire 
cupio.  M.  Quid  ait  Quintus?  Q.  Nulla  de  re  magis. 
M.  Et  recte  quidem.  Nam  sic  habetote,  nullo  in  ge-  25 
nere  disputando  f  honesta  patefieri,  quid  sit  homini  a 
natura  tributum,  quantam  vim  rerum  optimarum  mens 
humana  contineat,  cuius  muneris  colendi  efficiendique 
causa  nati  et  in  lucem  editi  simus,  quae  sit  coniunctio 
hominum,  quae  naturalis  societas  inter  ipsos;  his  enim  so 

17  explicatis  fons  legum  et  iuris  inveniri  potest.  Att. 
Non  ergo  a  praetoris  edicto,  ut  plerique  nunc,  neque 
a  duodecim  tabulis,  ut  superiores,  sed  penitus  ex  in- 
tima  philosophia  hauriendam  iuris  disciplinam  putas. 
31.  Non  enim  id  quaerimus  hoc  sermone,  Pomponi,  35 
quem  ad  modum  caveamus  in  iure  aut  quid  de  qua- 
que  consultatione  respondeamus.    Sit  ista  res  magna. 

sicut  est,  quae  quondam  a  multis  claris  viris,  nunc 
ab  uno  summa  auctoritate  et  scientia  sustinetur,  sed 
nobis  ita  conplectenda  in  hac  disputatione  tota  causa 
est  universi  iuris  ac  legum,  ut  hoc  civile,  quod  dici- 

5  mus,  in  parvum  quendam  et  angustum  locum  conclu- 
datur.  Natura  enim  iuris  explicanda  nobis  est  eaque 
ab  hominis  repetenda  natura,  considerandae  leges, 
quibus  civitates  regi  debeant,  tum  haec  tractanda, 
quae  conposita  sunt  et  discripta  iura  et  iussa  popu-  ' 

10  lorum,  in  quibus  ne  nostri  quidem  populi  latebunt, 
quae  vocantur,  iura  civilia. 

Q.  Alte  vero  et,  ut  oportet,  a  capite,  frater,  repe-  ^ 
tis,  quod  quaerimus;   et  qui  aliter  ius  civile  tradunt, 
non  tam  iustitiae  quam  litigandi  tradunt  vias.  31.  Non 

15  ita  est,  Quinte,  ac  potius  ignoratio  iuris  litigiosa  est 
quam  scientia.  Sed  hoc  posterius;  nunc  iuris  prin- 
cipia  videamus. 

Igitur   doctissimis   viris   proficisci   placuit  a  lege, 
haud  scio  an  recte,   si  modo,  ut  iidem  definiunt,  lex 

20  est  ratio  summa  insita  in  natura,  quae  iubet  ea,  quae 
facienda    sunt,    prohibetque    contraria.     Eadem    ratio 
quom   est  in  hominis   mente  confirmata  et  confecta, 
lex    est.     Itaque   arbitrantur  prudentiam   esse  legem,  19 
cuius  ea  vis   sit,  ut  recte  facere  iubeat,  vetet  delin- 

25  quere,  eamque  rem  illi  Graeco  putant  nomine  a  suum 
cuique  tribuendo  appellatam,  ego  nostro  a  legendo; 
nam  ut  illi  aequitatis,  sic  nos  dilectus  vim  in  lege 
ponimus,  et  proprium  tamen  utrumque  legis  est.  Quod 
si  ita  recte  dicitur,  ut  mihi  quidem  plerumque  videri 

30  solet,  a  lege  ducendum  est  iuris  exordium;  ea  est 
enim  naturae  vis,  ea  mens  ratioque  prudentis,  ea  iuris 
atque  iniuriae  regula.  Sed  quoniam  in  populari  ra- 
tione  omnis  nostra  versatur  oratio,  populariter  inter- 
dum  loqui  necesse  erit  et  appellare  eam  legem,  quae 

35  scripta  sancit,  quod  vult,  aut  iubendo  ant  lyrohihetido, 
ut  vulgus  appellat.  Constituendi  vero  iuris  ab  illa 
summa  lege  capiamus  exordium,  quae  saeclis  omnibus 

ante  nata  est  quam  scripta  lex  ulla  aut  quam  omnino 
20  civitas  constituta.    Q.  Commodius  vero  et  ad  rationem 
instituti    sermonis   sapientius.     M.  Visne   ergo   ipsius 
iuris  ortum  a  fonte  repetamus?  quo  invento  non  erit 
dubium,    quo    sint   haec   referenda,    quae    quaerimus.  5 
Q.  Ego  vero  ita  esse  faciendum  censeo.    Att.  Me  quo- 
que    adscribe  fratris   sententiae.     M.  Quoniam  igitur 
eius  rei  publicae,  quam  optumam  esse  docuit  in  illis 
sex  libris  Scipio,  tenendus  est  nobis  et  servandus  sta- 
tus   omnesque  leges  adcommodandae  ad  illud   civita-  lo 
tis   genus,   serendi    etiam    mores    nec    scriptis  omnia 
sancienda,  repetam  stirpem  iuris  a  natura,  qua  duce 
nobis  omnis  est  disputatio  explicanda.   Att.  Rectissime, 
et  quidem  ista  duce  errari  nullo  pacto  potest. 
j         M.  Dasne  igitur  lioc  nobis,  Pomponi,  (nam  Quinti  i5 
novi  sententiam)  deorum  inmortalium  vi,  natura,  ra- 
tione,  potestate,  mente,  numine,   sive  quod  est  aliud 
verbum,   quo  planius  significem,   quod  volo,  naturam 
omnem  regi?    nam  si  hoc  non  probas,  ab   eo  nobis 
causa  ordienda  est  potissimum.    Att.  Do  sane,  si  po-  20 
stulas;  etenim  propter  hunc  concentum  avium  strepi- 
tumque  fluminum  non  vereor,  condiscipulorum  ne  quis 
exaudiat.     31.  Atqui  cavendum  est;    solent  enim,   id 
quod  virorum  bonorum  est,  admodum  irasci,  nec  vero 
ferent,  si  audierint  te  primum  caput  libri  optimi  pro-  25 
didisse,  in  quo  scripsit  nihil  curare  deum  nec  sui  nec 

22  alieni.  Att.  Perge,  quaeso;  nam  id,  quod  tibi  concessi, 
quorsus  pertineat,  expecto.  M.  Non  faciam  longius; 
huc  enim  pertinet,  animal  hoc  providum,  sagax,  mul- 
tiplex,  acutum,  memor,  plenum  rationis  et  consilii,  so 
quem  vocamus  hominem,  praeclara  quadam  condicione 
generatum  esse  a  supremo  deo;  solum  est  enim  ex 
tot  animantium  generibus  atque  naturis  particeps  ra- 
tionis  et  cogitationis,  quom  cetera  sint  omnia  expertia. 
Quid  est  autem  non  dicam  in  homine,  sed  in  omni  35 
caelo  atque  terra  ratione  divinius?  quae  quom  adolevit 

23  atque  perfecta  est,  nominatur  rite  sapientia.    Est  igi- 

tur,  quoniam  nihil  est  ratione  melius  eaque  est  et 
in  homine  et  in  deo,  prima  homini  cum  deo  ra- 
tionis  societas;  inter  quos  autem  ratio,  inter  eosdem 
etiam    recta    ratio    [et]    communis    est;    quae    quom 

5  sit  lex,  lege  quoque  consociati  homines  cum  dis 
putandi  sumus.  Inter  quos  porro  est  communio  le- 
gis,  inter  eos  communio  iuris  est;  quibus  autem  haec 
sunt  inter  eos  communia,  ei  civitatis  eiusdem  ha- 
bendi    sunt;    si   vero    isdem   imperiis    et  potestatibus  * 

10  parent^  multo  iam  magis;  parent  autem  huic  cae- 
lesti  discriptioni  mentique  divinae  et  praepotenti 
deo;  ut  iam  universus  hic  mundus  una  civitas  sit 
communis  deorum  atque  hominum  existimanda.  Et 
quod   in   civitatibus   ratione   quadam,    de   qua   dicetur 

15  idoneo  loco,  agnationibus  familiarum  distinguuntur 
status,  id  in  rerum  natura  tanto  est  magnificentius 
tantoque  praeclarius,  ut  homines  deorum  agnatione 
et  gente  teneantur. 

Nam  quom  de  natura  hominis  quaeritur,  disputari  ^. 

20  solet  {et  nimirum  ita  est,  ut  disputatur)  perpetuis  cur- 
sibus  conversionibusg'!*^  caelestibus  extitisse  quandam 
maturitatem  serendi  generis  humani,  quod  sparsum  in 
terras  atque  satum  divino  auctum  sit  animorum  munere, 
quomque  alia,  quibus  cohaererent  homines,  e  mortali 

25  genere  sumpserint,  quae  fragilia  essent  et  caduca,  ani- 
mum  esse  ingeneratum  a  deo.  Ex  quo  vere  vel  agnatio 
nobis  cum  caelestibus  vel  genus  vel  stirps  appellari  pot- 
est.  Itaque  ex  tot  generibus  nullum  est  animal  praeter 
hominem,  quod  habeat  notitiam  aliquam  dei,  ipsisque 

30  in  hominibus  nulla  gens  est  neque  tam  mansueta  neque 
tam  fera,    quae  non,   etiamsi  ignoret,  qualem  habere 
deum  deceat,  tamen  habendum  sciat.    Ex  quo  efficitur  25 
illud,  ut  is  agnoscat  deum,  qui,  unde  ortus  sit,  quasi 
recordetur    et   agnoscat.     lam    vero    virtus    eadem   in 

35  homine  ac  deo  est  neque  alio  ullo  in  genere  prae- 
terea;  est  autem  virtus  nihil  aliud  nisi  perfecta  et 
ad   summum  perducta  natura;   est  igitur  homini  cum 

deo  similitudo.  Quod  quom  ita  sit,  quae  tandem  esse 
potest  propior  certiorve  cognatio?  Itaque  ad  hominum 
commoditates  et  usus  tantam  rerum  ubertatem  natura 
largita  est,  ut  ea,  quae  gignuntur,  donata  consulto 
nobis,  non  fortuito  nata  videantur,  nec  solum  ea,  quae  5 
frugibus  atque  bacis  terrae  fetu  profunduntur,  sed 
etiam  pecudes,  quod  perspicuum  sit,  partim  esse  ad 
usum  hominum,  partim  ad  fructum,  partim  ad  vescen- 

26  dum    procreatas.     Artes  vero  innumerabiles  repertae 
sunt  doceute  natura;  quam  imitata  ratio  res  ad  vitam  lo 

9  necessarias  sollerter  consecuta  est.  Ipsum  autem  ho- 
minem  eadem  natura  non  solum  celeritate  mentis  or- 
navit,  sed  et  sensus  tamquam  satellites  adtribuit  ac 
nuntios  et  rerum  plurimarum  obscuras  nec  satis .  .  . 
intellegentias  inchoavit  quasi  fundamenta  quaedam  i5 
scientiae  figuramque  corporis  habilem  et  aptam  in- 
genio  humano  dedit.  Nam  quom  ceteras  animantes 
abiecisset  ad  pastum,  solum  hominem  erexit  et  ad 
caeli  quasi  cognationis  domiciliique  pristini  conspec- 
tum  excitavit,  tum   speciem  ita  formavit  oris,  ut  in  20 

27  ea  penitus  reconditos  mores  effingeret;  nam  et  oculi 
nimis  arguti,  quem  ad  modum  animo  affecti  simus, 
loquuntur,  et  is,  qui  appellatur  vultus,  qui  nullo  in 
animante  esse  praeter  hominem  potest,  indicat  mores, 
quoius  vim  Graeci  norunt,  nomen  omnino  non  habent.  25 
Omitto  oportunitates  habilitatesque  reliqui  corporis, 
moderationem  vocis,  orationis  vim,  quae  conciliatrix 
est  humanae  maxime  societatis;  neque  enim  omnia 
sunt  huius  disputationis  ac  temporis,  et  hunc  locum 
satis,  ut  mihi  videtur,  in  iis  libris,  quos  legistis,  ex-  so 
pressit  Scipio;  nunc,  quoniam  hominem,  quod  prin- 
cipium  reliquarum  rerum  esse  voluit,  generavit  et 
ornavit  deus,  perspicuum  sit  illud,  ne  omnia  disseran- 
tur,  ipsam  per  se  naturam  longius  progredi;  quae  etiam 
nullo  docente  profecta  ab  iis,  quorum  ex  prima  et  35 
inchoata  intellegentia  genera  cognovit,  confirmat  ipsa 
per  se  rationem  et  perficit. 

Att.  Di  inmortales,  quam  tu  longe  iuris  principia  ^g 
repetis!  atque  ita,  ut  ego  non  modo  ad  illa  non  pro- 
perem,  quae  expectabam  a  te  de  iure  civili,  sed  facile 
patiar  te  hunc   diem  vel  totum  in  isto  sermone  con- 

5  sumere;  sunt  enim  liaec  maiora,  quae  aliorum  causa 
fortasse  conplecteris,  quam  ipsa  illa,  quorum  haec 
causa  praeparantur.  M.  Sunt  haec  quidem  magna, 
quae  nunc  breviter  attinguntur,  sed  omnium,  quae  in 
hominum  doctorum  disputatione  versantur,  nihil  est 

10  profecto    praestabilius  quam    plane   inteUegi  nos  ad 

iustitiam    esse  natos,  neque  opinione,  sod  natura  con- 
stitutum  esse  ius.    Id  iam  patebit^  si  hominum  inter 
ipsos  societatem  coniunctionemque  perspexeris.    Nihil  29 
est  enim  unum  uni  tam  simile,  tam  par,  quam  omnes 

15  inter  nosmet  ipsos  sumus.  Quodsi  depravatio  co7isue- 
tudinum^  si  opinionum  vanitas  non  inbecillitatem  ani- 
morum  torqueret  et  flecteret^  quocumque  coepisset, 
sui  nemo  ipse  tam  similis  esset,  quam  omnes  essent 
omnium.     Itaque,    quaecumque   est  hominis   definitio, 

20  una  in  omnis  valet;  quod  argumenti  satis  est  nullam  30 
dissimilitudinem   esse   in   genere;    quae   si  esset,  non 
una    omnis    definitio    contineret;    etenim    ratio,    qua 
una  praestamus  beluis,  per  quam  coniectura  valemus, 
argumentamur,  refellimus,  disserimus,  conficimus  ali- 

25  quid,  concludimus,  certe  est  communis,  doctrina  difi^e- 
rens,  discendi  quidem  facultate  par.  Nam  et  sensibus 
eadem  omnia  conprehenduntur,  et  ea,  quae  movent 
sensus,  itidem  movent  omnium,  quaeque  in  animis  in- 
primuntur,  de  quibus  ante  dixi,  inchoatae  intellegen- 

30  tiae,  similiter  in  omnibus  inprimuntur,  interpresque 
mentis  oratio  verbis  discrepat  sententiis  congruens; 
nec  est  quisquam  gentis  ullius,  qui  ducem  nactus  ad 
virtutem  pervenire  non  possit. 

Nec  solum  in  rectis,  sed  etiam  in  pravitatibus  in-  ^-J 

35  signis  est  humani  generis  similitudo.  Nam  et  volup- 
tate  capiuntur  omnes,  quae  etsi  est  inlecebra  turpi- 
tudinis,  tamen  habet  quiddam  simile  naturalis  boni; 

levitate  enim  et  suavitate  delectans  sic  ab  errore 
mentis  tamquam  salutare  aliquid  adsciscitur;  simili- 
que  inscitia  mors  fugitur  quasi  dissolutio  naturae, 
vita  expetitur,  quia  nos,  in  quo  nati  sumus,  continet, 
dolor  in  maximis  malis  ducitur  quom  sua  asperitate,  5 

32  tum  quod  naturae  interitus  videtur  sequi;  propterque 
honestatis  et  gloriae  similitudinem  beati,  qui  honorati 
sunt,  videntur,  miseri  autem,  qui  sunt  inglorii.  Mo- 
lestiae  laetitiae,  cupiditates  timores  similiter  omnium 
mentes  pervagantur,  nec,  si  opiniones  aliae  sunt  apud  lo 
alios,  idcirco,  qui  canem  et  faelem  ut  deos  colunt, 
non  eadem  superstitione,  qua  ceterae  gentes,  confiic- 
tantur.  Quae  autem  natio  non  comitatem,  non  be- 
nignitatem,  non  gratum  animum  et  beneficii  memorem 
diligit?  quae  superbos,  quae  maleficos,  quae  crudeles,  i5 
quae  ingratos  non  aspernatur,  non  odit?  Quibus  ex 
rebus  quom  omne  genus  hominum  sociatum  inter  se 
esse  intellegatur,  illud  extremum  est,  quod  recte  vi- 
vendi  ratio  meliores  efficit.  Quae  si  adprobatis,  per- 
gam  ad  reliqua;  sin  quid  requiritis,  id  explicemus  20 
prius.  Att.  Nos  vero  nihil,  ut  pro  utroque  respondeam. 

33  M.  Sequitur  igitur  ad  participandum  alium  alio 
communicandumque  inter  omnes  ius  nos  natura  esse 
factos.  Atque  hoc  in  omni  hac  disputatione  sic  in- 
tellegi  vold,  ius  quod  dicam,  natura  esse,  tantam  autem  25 
esse  corruptelam  malae  consuetudinis,  ut  ab  ea  tam- 
quam  igniculi  extinguantur  a  natura  dati  exoriantur- 
que  et  confirmentur  vitia  contraria.  Quodsi,  quo  modo 
est  natura,  sic  iudicio  homines  *humani',  ut  ait 
poeta,  ^nihil  a  se  alienum  putarent',  coleretur  30 
ius  aeque  ab  omnibus.  Quibus  enim  ratio  a  natura  data 
est,  isdem  etiam  recta  ratio  data  est,  ergo  et  lex, 
quae  est  recta  ratio  in  iubendo  et  vetando;  si  lex,  ius 
quoque;  et  omnibus  ratio;  ius  igitur  datum  est  omni- 
bus;  recteque  Socrates  exsecrari  eum  solebat,  qui  pri- 35 

34  mus  utilitatem  a  iure  seiunxisset;  id  enim  querebatur 
caput  esse  exitiorum  omnium.    f  Unde  enim  illa  Py- 

thagorea  vox  [de  amicitia  locus].  Ex  quo  perspicitur, 
quom  hanc  benivolentiam  tam  late  \ongeque  diffusam 
vir  sapiens  in  aliquem  pari  virtute  praeditum  contu- 
lerit,  tum  illud  effici^  quod  quibusdam  incredibile  vi- 

5  deatur,  sit  autem  necessarium,  ut  nihilo  sepse  plus 
quam  alterum  diligat;  quid  enim  est,  quod  differat, 
quom  sint  cuncta  paria?  Quodsi  interesse  quippiam 
tantulum  modo  potuerit  in  amicitia,  amicitiae  nomen 
iam   occiderit,   cuius  est  ea  vis,  ut,   simul  atque  sibi 

10  aliquid  alter  maluerit,  nulla  sit.  Quae  praemuniuntur 
omnia  reliquo  sermoni  disputationique  nostrae,  quo 
facilius  ius  in  natura  esse  positum  intellegi  possit. 
De  quo  quom  perpauca  dixero^  tum  ad  ius  civile  ve- 
niam,  ex  quo  haec  omnis  est  nata  oratio. 

15        Q.  Tu  vero  iam  perpauca   scilicet.     Ex   iis   enim,  ^^ 
quae   dixisti,   fAttico   videtur  mihi   quidem   certe   ex 
natura   ortum   esse  ius.     Att.   An   mihi   aliter  videri 
possit?   quom  haec  iam  perfecta  sint,  primum  quasi 
muneribus  deorum  nos  esse  instructos  et  omatos,  se- 

20  cundo  autem  loco  unam  esse  hominum  inter  ipsos 
vivendi  parem  communemque  rationem,  deinde  omnes 
inter  se  naturali  quadam  indulgentia  et  benivolentia, 
tum  etiam  societate  iuris  contineri.  Quae  quom  vera 
esse   recte,  ut   arbitror,   concesserimus,   qui  iam  licet 

25  nobis   a  natura   leges   et   iura  seiungere?    31.  Recte  36 
dicis,  et  res  se  sic  habet.    Yerum  philosophorum  more, 
non  veterum   quidem  illorum,   sed   eorum,   qui  quasi 
officinas  instruxerunt  sapientiae,  quae  fuse  olim  dispu- 
tabantur   ac   libere,   ea  nunc  articulatim  distincta  di- 

30  cuntur;  nec  enim  satis  fieri  censent  huic  loco,  qui 
nunc  est  in  manibus,  nisi  separatim  hoc  ipsum,  natura 
esse  ius,  disputarint.  Att.  Et  scilicet  tua  libertas  dis- 
serendi  amissa  est,  aut  tu  is  es,  qui  in  disputando 
non  tuum  iudicium   sequare,   sed   auctoritati   aliorum 

35  pareas.    31.  Non  semper,  Tite;   sed  iter  huius  sermo-  37 
nis   quod  sit,   vides:   ad  res  publicas  firmandas  et  ad 
stabiliendas   urbes  sanandosgM€  populos  omnis  nostra 


394  DE  LEGIBUS 

pergit  oratio.  Quocirca  vereor  committere,  ut  non 
bene  provisa  et  diligenter  explorata  principia  ponan- 
tur,  nec  tamen  ut  omnibus  probentur  (nam  id  fieri 
non  potest),  sed  ut  eis,  qui  omnia  recta  atque  honesta 
per  se  expetenda  duxerunt  et  aut  nihil  omnino  in  bo-  s 
nis  numerandum,  nisi  quod  per  se  ipsum  laudabile 
esset,    aut  certe  nullum  habendum  magnum  bonum, 

38  nisi  quod  vere  laudari  sua  sponte  posset,  —  iis  omni- 

bus,  sive  in  Academia  vetere  cum  Speusippo,  Xeno- 
crate,  Polemone  manserunt,  sive  Aristotelem  et  Theo-  ^^ 
phrastum  cum  illis  congruentis  re,  genere  docendi 
paulum  differentis  secuti  sunt,  sive,  ut  Zenoni  visum 
est,  rebus  non  commutatis  inmutavenmt  vocabula, 
sive  etiam  Aristonis  difficilem  atque  arduam,  sed  iam 
tamen  fractam  et  convictam  sectam  secuti  sunt,  ut  i5 
virtutibus  exceptis  atque  vitiis  cetera  in  summa  aequa- 
litate  ponerent,  —  his  omnibus  haec,  quae  dixi,  pro- 

39  bentur.  Sibi  autem  indulgentis  et  corpori  deservientis 
atque  omnia,  quae  sequantur  in  vita  quaeque  fugiant, 
voluptatibus  et  doloribus  ponderantis,  etiamsi  vera  20 
dicunt  (nihil  enim  opus  est  hoc  loco  litibus^,  in  hor- 
tulis  suis  iubeamus  dicere  atque  etiam  ab  omni  so- 
cietate  rei  publicae,  quoius  partem  nec  norunt  ullam 
neque  umquam  nosse  voluerunt,  paulisper  facessant 
rogemus.  Perturbatricem  autem  harum  omnium  re-  25 
rum  Academiam,  hanc  ab  Arcesila  et  Cameade  re- 
centem,  exoremus,  ut  sileat;  nam  si  invaserit  in  haec, 
quae  satis  scite  nobis  instructa  et  composita  videntur, 
nimias  edet  ruinas;  quam  quidem  ego  placare  cupio, 
summovere  non  audeo.  30 

4Q  ....  nam  et  in  iis  sine  illius  suffimentis  expiati 
sumus;  at  vero  scelerum  in  homines  atque  in  deos 
mjpietatum  nulla  expiatio  est.  Itaque  poenas  luunt 
non  tam  iudiciis  (quae  quondam  nusquam  erant,  ho- 
die  multifariam  nulla  sunt,  ubi  sunt,  tamen  persaepe  35 
falsa  sunt),  sed  eos  agitant  insectanturque  furiae 
non   ardentibus   taedis,  sicut  in  fabulis,   sed  angore 

conscientiae  fraudisque  cruciatu,  Quodsi  homines  ab 
iniuria  poena,  non  natura  arcere  deberet,  quaenam 
sollicitudo  vexaret  impios  sublato  suppliciorum  metu? 
quorum  tamen  nemo  tam  audax  umquam  fuit,  quin  aut 

5  abnueret  a  se  commissum  esse  facinus  aut  iusti  sui  do- 
loris  causam  aliquam  fingeret  defensionemque  facinoris 
a  naturae  iure  aliquo  quaereret.  Quae  si  appellare 
audent  impii,  quo  tandem  studio  colentur  a  bonis? 
Quodsi  poena,  si  metus  supplicii,  non  ipsa  turpitudo 

10  deterret  ab  iniuriosa  facinerosaque  vita,  nemo  est  in- 
iustus,   aut  incauti  potius  habendi  sunt  inprobi;  tum  41 
autem,  qui  non  ipso  honesto  movemur,  ut  boni  viri 
simus,  sed  utilitate  aliqua  atque  fructu,  callidi  sumus, 
non  boni-,   nam  quid  faciet  is  homo  in  tenebris,   qui 

15  nihil  timet  nisi  testem  et  iudicem?  quid  in  deserto 
quo  loco  nactus,  quem  multo  auro  spoliare  possit, 
inbecillum  atque  solum?  Noster  quidem  hic  natura 
iustus  vir  ac  bonus  etiam  conloquetur,  iuvabit,  in 
viam  deducet;  is  vero,  qui  nihil  alterius  causa  faciet 

20  et  metietur  suis  commodis  omnia,  videtis,  credo,  quid 
sit  acturus;  quodsi  negabit  se  illi  vitam  erepturum 
et  aurum  ablaturum,  numquam  ob  eam  causam  ne- 
gabit,  quod  id  natura  turpe  iudicet,  sed  quod  me- 
tuat,   ne  emanet,   id  est  ne  malum  habeat.     0  rem 

25  dignam,  in  qua  non  modo  docti,  sed  etiam  agrestes 
erubescant! 

lam    vero    illud    stultissimum,    existimare    omnia -^2 
iusta  esse,  quae  sita  sint  in  populorum  institutis  aut 
legibus.    Etiamne,  si  quae  leges  sint  tyrannorum?  si 

30  triginta  illi  Athenis  leges  inponere  vohnssent,  aut  si 
omnes  Athenienses  delectarentur  tyramiicis  legibus, 
num  idcirco  eae  leges  iustae  haberentur?  Nihilo, 
credo,  magis  illa,  quam  interrex  noster  tulit,  ut  dic- 
tator,    quem   vellet    civium,   indemnaftim   aut   indicta 

85  causa  inpune  posset  occidere.  Est  enim  unum  ius, 
quo  devincta  est  hominum  societas,  et  quod  lex  con- 
stituit  una;  quae  lex  est  recta  ratio  imperandi  atque 

Cic.  IV.  2  26 

prohibendi;  quam  qui  ignorat,  is  est  iniustus,  sive  est 
illa  scripta  uspiam  sive  nusquam.  Quodsi  iustitia 
est  obtemperatio  scriptis  legibus  institutisque  populo- 
rum,  et  si,  ut  eidem  dicunt,  utilitate  omnia  metienda 
sunt,  negleget  leges  easque  perrumpet,  si  poterit,  is,  5 
qui  sibi  eam  rem  fructuosam  putabit  fore.  Ita  fit,  ut 
nulla  sit  omnino  iustitia,  si  neque  natura  est,  ea  quae 
propter   utilitatem  constituitur,  et   utilitate  illa  con- 

43  vellitur.  Atque,  si  natura  confirmatura  ius  non  erit, 
virtutes  omnes  tollentur;  ubi  enim  liberalitas,  ubi  pa-  lo 
triae  caritas,  ubi  pietas,  ubi  aut  bene  merendi  de 
altero  aut  referendae  gratiae  voluntas  poterit  existere? 
nam  haec  nascuntur  ex  eo,  quia  natura  propensi  su- 
mus  ad  diligendos  homines,  quod  fundamentum  iuris 
est.  Neque  solum  in  homines  obsequia,  sed  etiam  in  i5 
deos  caerimoniae  religionesque  tolluntur,  quas  non 
metu,  sed  ea  coniunctione,  quae  est  homini  cum  deo, 

16  conservandas  puto.    Quodsi  populorum  iussis,  si  prin- 
cipum  decretis,  si  sententiis  iudicum  iura  constitueren- 
tur,   ius    esset   latrocinari,   ius   adulterare,   ius  testa-  20 
menta  falsa   supponere,   si  haec   suffragiis   aut  scitis 

44  multitudinis  probarentur.  Quae  si  tanta  potestas  est 
stultorum  sententiis  atque  iussis,  ut  eorum  suffragiis 
rerum  natura  vertatur,  cur  non  sanciunt,  ut,  quae 
mala  perniciosaque  sunt,  habeantur  pro  bonis  et  sa-  25 
lutaribus?  aut  quor  ius  ex  iniuria  lex  facere  possit, 
bonum  eadem  facere  non  possit  ex  malo?  Atqui  nos 
legem  bonam  a  mala  nulla  alia  nisi  naturae  norma 
dividere  possumus;  nec  solum  ius  et  iniuria  natura 
diiudicatur,  sed  omnino  omnia  honesta  et  turpia;  nam  3o 
ut  communis  intellegentia  nobis  notas  res  efficit  eas- 
que   in   animis   nostris  inchoavit,   honesta  in  virtute 

45  ponuntur,  in  vitiis  turpia;   ea  autem  in  opinione  ex- 
istimare,   non   in  natura  posita  dementis  est.     Nam 
nec  arboris  nec  equi  virtus,  quae  dicitur,  in  quo  abu-  35 
timur    nomine,    in   opinione   sita  est,    sed  in  natura; 
quod    si   ita    est,   honesta    quoque    et    turpia   natura 

diiudicanda  sunt.  Nam  si  opinione  universa  virtus, 
eadem  eius  etiam  partes  probarentnr;  quis  igitur  pru- 
dentem  et,  ut  ita  dicam,  catum  non  ex  ipsius  habitu, 
sed  ex  aliqua  re  externa  iudicet?  est  enim  virtus  per- 

5  fecta   ratio,    quod  certe  in  natura  est;   igitur  omnis 
honestas  eodem  modo.    Nam  ut  vera  et  falsa,  ut  con- 17 
sequentia  et  contraria  sua  sponte,  non  aliena  iudican- 
tur,  sic  constans  et  perpetua  ratio  vitae^  quae  virtus 
est,  itemque  inconstantia,  quod  est  vitium,  sua  natura 

10  .  .  .  .probavit,  nos  ingenia  iuvenum  non  item?  an  in-  46 
genia  natura,  virtutes  et  vitia,  quae  existunt  ab  in- 
geniis,  aliter  iudicabuntur?  an  ea  non  aliter,  honesta 
et  turpia  non  ad  naturam  referri  necesse  erit?  Quod 
laudabile    bonum   est,    in   se   habeat,    quod  laudetur, 

15  necesse  est;  ipsum  enim  bonum  non  est  opinionibus, 
sed  natura;  nam  ni  ita  esset,  beati  quoque  opinione 
essent;  quo  quid  dici  potest  stultius?  Quare  quom  et 
bonum  et  malum  natura  iudicetur  et  ea  sint  principia 
naturae,  certe  honesta  quoque  et  turpia  simili  ratione 

20  diiudicanda  et  ad  naturam  referenda  sunt.     Sed  per-  47 
turbat  nos  opinionum  varietas  hominumque  dissensio, 
et  quia  non  idem  contingit  in  sensibus,   hos  natura 
certos  putamus,   illa,   quae  aliis  sic,   aliis   secus  nec 
isdem  semper  uno  modo  videntur,  ficta  esse  dicimus; 

25  quod  est  longe  aliter.  Nam  sensus  nostros  non  pa- 
rens,  non  nutrix,  non  magister,  non  poeta,  non  scaena 
depravat,  non  multitudinis  consensus  abducit  a  vero; 
animis  omnes  tenduntur  insidiae  vel  ab  iis,  quos  modo 
enumeravi,  qui  teneros  et  rudes  quom  acceperunt,  in- 

30  ficiunt  et  fiectunt,  ut  volunt,  vel  ab  ea,  quae  penitus 
in  omni  sensu  inplicata  insidet,  imitatrix  boni,  volup- 
tas,  malorum  autem  mater  omnium,  quoius  blanditiis 
corrupti,  quae  natura  bona  sunt,  quia  dulcedine  hac 
et  scabie  carent,  non  cernunt  satis.  ^^ 

85        Sequitur,    ut   conclusa    mihi   iam   haec  sit  omnis  43 
oratio,  id  quod  ante  oculos  ex  iis  est,  quae  dicta  sunt, 
et  ius  et  omne  honestum  sua  sponte  esse  expetendum; 

26* 

etenim  omnes  viri  boni  ipsam  aequitatem  et  ius  ipsum 
amant,  nec  est  viri  boni  errare  et  diligere,  quod  per 
se  non  sit  diligendum;  per  se  igitur  ius  est  expeten- 
dum  et  colendum;  quodsi  ius,  etiam  iustitia;  sin  ea, 
reliquae  quoque  virtutes  per  se  colendae  sunt.  Quid?  5 
liberalitas  gratuitane  est  an  mercennaria?  si  sine  prae- 
mio  benigna  est,  gratuita,  si  cum  mercede,  conducta; 
nec  est  dubium,  quin  is,  qui  liberalis  benignusve  dici- 
tur^  officium,  non  fructum  sequatur;  ergo  item  iustitia 
nihil  expetit  praemii,  nihil  pretii;  per  se  igitur  expe-  lo 
titur.     Eademque   omnium  virtutum  causa  atque  sen- 

49  tentia  est.    Atque  etiam,  si  emolumentis,  non  suapte 
vi  virtus  expetitur,  una  erit  virtus,  quae  malitia  rec- 
tissime    dicetur;    ut  enim  quisque  maxume  ad  suum 
commodum   refert,   quaecumque   agit,  ita  minime  est  is 
vir  bonus^  ut,  qui  virtutem  praemio  metiuntur,  nullam 
virtutem  nisi  malitiam  putent.    Ubi  enim  beneficus,  si 
nemo  alterius  causa  benigne  facit?  ubi  gratus,  fsi  non 
eum  ipsi  cernunt  grati,  quoi  referunt  gratiam?  ubi  illa 
sancta  amicitia,  si  non  ipse  amicus  per  se  amatur  toto  20 
pectore,  ut  dicitur?  qui  etiam  deserendus  et  abiciendus 
est  desperatis  emolumentis  et  fructibus;  quo  quid  po- 
test  dici  immanius?    Quodsi  amicitia  per  se  colenda 
est,  societas  quoque  hominum  et  aequalitas  et  iustitia 
per  se  est  expetenda;  quod  ni  ita  est^  omnino  iustitia  26 
nulla  est;  id  enim  iniustissimum  ipsum  est,  iustitiae 

^Q  mercedem  quaerere.  Quid  vero  de  modestia,  quid  de 
temperantia,  quid  de  continentia,  quid  de  verecundia, 
pudore  pudicitiaque  dicemus?  infamiaene  metu  non 
esse  petulantis  an  legum  et  iudiciorum?  Innocentes  30 
ergo  et  verecundi  sunt,  ut  bene  audiant,  et  ut  rumo- 
rem  bonum  colligant,  erubescunt;  pudet  etiam  loqui 
de  pudicitia.  At  me  istorum  philosophorum  pudet, 
qui  ullum  iudicium  vitare  nisi  vitio  ipso  vitafo  hone- 

51  stum  putant.    Quid  enim?  possumus  eos^  qui  a  stupro  35 
arcentur   infamiae   metu,    pudicos   dicere,    quom  ipsa 
infamia   propter   rei  turpitudinem  consequatur?   nam 

quid  aut  laudari  rite  aut  vituperari  potest,  si  ab  eius 
natura  recesseris,  quod  aut  laudandum  aut  vituperan- 
dum  putes?  An  corporis  pravitates^  si  ermit  perin- 
signes,  habebunt  aliquid  offensionis,  animi  deformitas 

5  non  habebit?  cuius  turpitudo  ex  ipsis  vitiis  facillime 
perspici  potest;  quid  enim  foedius  avaritia,  quid  inma- 
nius  libidine,  quid  contemptius  timiditate,  quid  ab- 
iectius  tarditate  et  stultitia  dici  potest?  Quid  ergo? 
eos,   qui   singulis  vitiis   excellunt  aut  etiam  pluribus, ' 

10  propter   damna   aut   detrimenta   aut  cruciatus  aliquos 
miseros  esse  dicimus  an  propter  vim  turpitudinemque 
vitiorum?  quod  item  ad  contrariam  laudem  in  virtute 
dici  potest.    Postremo^  si  propter  alias  res  virtus  ex-  52 
petitur,    melius    esse    aliquid  quam   virtutem  necesse 

15  est;  pecimiamne  igitur  an  honores  an  formam  an  va- 
letudinem?  quae  et,  quom  adsunt^  perparva  sunt^  et, 
quam  diu  adfutura  sint^  certum  sciri  nullo  modo  pot- 
est;  an,  id  quod  turpissimum  dictu  est,  voluptatem? 
At  in  ea  quidem  spernenda  et  repudianda  virtus  vel 

20  maxime  cernitur. 

Sed  videtisne,   quanta  series  rerum  sententiarum- 
que  sit,  atque  ut  ex  alio  alia  nectantur?  quin  labebar 
longius,  nisi  me  retinuissem.    Q.  Quo  tandem?  liben-20 
ter  enim;  frater,  f  quod  istam  orationem  tecum  pro- 

25  laber.   M.  Ad  finem  bonorum,  quo  referuntur  et  quoius 
apiscendi  causa  sunt  facienda  omnia^  controversam  rem 
et  plenam  dissensionis  inter  doctissimos,  sed  aliquando 
iam  iudicandam.    Att.  Qui  istuc  fieri  potest  L.  Gellio  53 
mortuo?    M.  Quid  tandem  id  ad  rem?    Att.  Quia  me 

30  Athenis  audire  ex  Phaedro  meo  memini  Gellium, 
familiarem  tuum;  quom  pro  consule  ex  praetura 
in  Graeciam  venisset  [que],  Athenis  philosophos, 
qui  tum  erant,  in  locum  unum  convocasse  ipsisque 
magno  opere  auctorem  fuisse,  ut  aliquando  controver- 

35  siarum  aliquem  facerent  modum;  quo'dsi  essent  eo 
animo,  ut  nollent  aetatem  in  litibus  conterere,  posse 
rem  convenire;  et  simul  operam  suam  illis  esse  pol- 

licitum,  si  posset  inter  eos  aliquid  convenire.  M.  lo- 
culare  istuc  quidem,  Pomponi,  et  a  multis  saepe 
derisum;  sed  ego  plane  vellem  me  arbitrum  inter 
antiquam  Academiam  et  Zenonem  datum.  Att.  Quo 
tandem  istuc  modo?  M.  Quia  de  re  una  solum  dissi-  5 
dent,  de  ceteris  mirifice  congruunt.    Att.  Ain  tandem? 

54  unane  est  solum  dissensio?  31.  Quae  quidem  ad  rem 
pertineat,  una,  quippe  quom  antiqui  omne,  quod  se- 
cundum*  naturam  esset,  quo  iuvaremur  in  vita,  bonum 
esse  decreverint,  hic  nihil,  nisi  quod  honestum  esset,  lo 
putarit  bonum.  Att.  Parvam  vero  controversiam  di- 
cis,  at  non  eam,  quae  dirimat  omnia!    M.  Probe  qui- 

21  dem  sentires,  si  re  ac  non  verbis  dissiderent.  Att. 
Ergo  adsentiris  Antiocho,  familiari  meo,  (magistro 
enim  non  audeo  dicere)  quocum  vixi,  et  qui  me  ex  i5 
nostris  paene  convellit  hortulis  deduxitque  in  Acade- 
miam  perpauculis  passibus.  M.  Vir  iste  fuit  ille  qiii- 
dem  prudens  et  acutus  et  in  suo  genere  perfectus 
mihique,  ut  scis,  familiaris;  quoi  tamen  ego  adsentiar 
in  omnibus  necne,  mox  videro;    hoc  dico,  controver-  20 

55  siam  totam  istam  posse  sedari.  Att.  Qui  istuc  tan- 
dem  vides?  31.  Quia,  si,  ut  Chius  Aristo  dixit  solum 
bonum  esse,  quod  honestum  esset,  malumque,  quod 
turpe,  ceteras  res  omnis  plane  paris  ac  ne  minimum 
quidem,  utrum  adessent  an  abessent,  interesse,  valde  25 
a  Xenocrate  et  Aristotele  et  ab  illa  Platonis  familia 
discreparet  essetque  inter  eos  de  re  maxima  et  de 
omni  vivendi  ratione  dissensio;  nunc  vero,  quom  de- 
cus,  quod  antiqui  summum  bonum  esse  dixerant,  hic 
solum  bonum  dicat,  itemque  dedecus  illi  summum  30 
malum,  hic  solum,  divitias,  valetudinem,  pulchritu- 
dinem  commodas  res  appellet,  non  bonas,  pauperta- 
tem,  debilitatem,  dolorem  incommodas,  non  malas, 
sentit  idem,  quod  Xenocrates,  quod  Aristoteles,  loqui- 
tur  alio  modo.  Ex  hac  autem  non  rerum,  sed  ver-  35 
borum  discordia  controversia  est  nata  de  finibus,  in 
qua,   quoniam  usus  capionem  duodecim  tabulae  intra 

quinque  pedes  esse  noluerunt,  depasci  veterem  pos- 
sessionem  Academiae  ab  hoc  acuto  homine  non  sine- 
mus  nec  Mamilia  lege  singuli,  sed  e  xii  tres  arbitri 
finis  regemus.  Q.  Quamnam  igitur  sententiam  dici-  56 
5mus?  M.  Requiri  placere  terminos,  quos  Socrates 
pegerit,  iisque  parere.  Q.  Praeclare^  frater,  iam  nunc 
a  te  verba  usurpantur  civilis  iuris  et  legum,  quo  de 
genere  expecto  disputationem  tuam;  nam  ista  quidem 
magna  diiudicatio   est,  ut  ex  te  ipso  saepe  cognovi.  « 

10  Sed  certe  ita  res  se  habet,  ut  ex  natura  vivere  sum- 
mum  bonum  sit,  id  est  vita  modica  et  apta  virtute 
perfrui  aut  naturam  sequi  et  eius  quasi  lege  vivere, 
id  est  nihil,  quantum  in  ipso  sit,  praetermittere,  quo 
minus   ea,    quae  natura  postulet,    consequatur,    quod 

15  inter  haec  velit  virtute  tamquam  lege  vivere.  Qua- 
propter  hoc  diiudicari  nescio  an  numquam,  sed  hoc 
sermone  certe  non  potest,  siquidem  id,  quod  suscepi- 
mus,  perfecturi  sumus. 

Att.  At  ego  huc  declinabam,  nec  invitus.    Q.  Li-  ^ 

20  cebit  alias;  nunc  id  agamus,  quod  coepimus,  quom 
praesertim  ad  id  nihil  pertineat  haec  de  summo  malo 
bonoque  dissensio.  M.  Prudentissime,  Quinte,  dicis; 
nam  quae  a  me  adhuc  dicta  surt,  ....  Q.  Nec  Ly- 
curgi  leges  neque  Solonis  neque  Charondae  neque  Za- 

25  leuci    nec    nostras    duodecim    tabulas    nec   plebiscita 
desidero,   sed  te  existimo   quom  populis,   tum  etiam 
singulis    hodiemo    sermone    leges    vivendi    et    disci- 
pliaam    daturum.     M.  Est   huius    vero    disputationis,  58 
Quinte,    proprium    id,    quod    expectas,    atque  utinam 

30  esset  etiam  facultatis  meae !  Sed  profecto  ita  se  res 
habet,  ut,  quoniam  vitiorum  emendatricem  legem  esse 
oportet  commendatricemque  virtutum,  ab  ea  vivendi 
doctrina  ducatur.  Ita  fit,  ut  mater  omnium  bonarum 
rerum  sit  sapientia,  a  quoius  amore  Graeco  verbo  phi- 

35  losophia  nomen  invenit,  qua  nihil  a  dis  inmortalibus 
uberius,  nihil  florentius,  nihil  praestabilius  hominum 
vitae  datum  est.    Haec  enim  una  nos  quom  ceteras 

res  omnes,  tum,  quod  est  difficillimum,  docuit,  ut 
nosmet  ipsos  nosceremus;  cuius  praecepti  tanta  vis  et 
tanta  sententia  est,   ut  ea  non  homini  quoipiam,  sed 

59  Delphico  deo  tribueretur.  Nam  qui  se  ipse  norit,  pri- 
mum  aliquid  se  habere  sentiet  divinum  ingeniumque  5 
in  se  suum  sicut  simulacrum  aliquod  dicatum  putabit 
tantoque  munere  deorum  semper  dignum  aliquid  et 
faciet  et  sentiet  et,  quom  se  ipse  perspexerit  totum- 
que  temptarit,  intelleget,  quem  ad  modum  a  natura 
subornatus  in  vitam  venerit  quantaque  instrumenta  lo 
habeat  ad  obtinendam  adipiscendamque  sapientiam, 
quoniam  principio  rerum  omnium  quasi  adumbratas 
intellegentias  animo  ac  mente  conceperit,  quibus  in- 
lustratis  sapientia  duce  bonum  virum  et  ob  eam  ipsam 

g^  causam  cernat  se  beatum  fore.  Nam  quom  animus  i5 
cognitis  perceptisque  virtutibus  a  corporis  obsequio 
indulgentiaque  discesserit  voluptatemque  sicut  labem 
aliquam  dedecoris  oppresserit  omnemque  mortis  do- 
lonsque  timorem  effugerit  societatemque  caritatis  co- 
ierit  cum  suis  omnisque  natura  coniunctos  suos  duxerit  20 
cultumque  deorum  et  puram  religionem  susceperit  et 
exacuerit  illam,  ut  oculorum^  sic  ingenii  aciem  ad 
bona  seligenda  et  reicienda  contraria,  quae  virtus  ex 
providendo  est  appellata  prudentia,  quid  eo  dici  aut 

61  cogitari  poterit  beatius?    Idemque  quom  caelum,  ter-  25 
ras,    maria    rerumque    omnium   naturam    perspexerit, 
eaque   unde   generata,    quo   recursura  a/?'quando,   quo 
modo   obitura,   quid  in  iis  mortale  et  caducum,   quid 
divinum  aeternumque  sit,   viderit  ipsumque  ea  mode- 
rantem   et  regentem   paene   prenderit  seseque  non  f  so 
omnis  circumdatum  moenibus  popularem  alicuius  de- 
finiti   loci,   sed  civem  totius  mundi  quasi  unius  urbis 
agnoverit,  in  hac  ille  magnificentia  rerum  atque  in 
hoc    conspectu  et  cognitione  naturae,    di  inmortales, 
quam  se  ipse  noscet !  quod  Apollo  praecepit  Pythius,  35 
quam  contemnet,  quam  despiciet,  quam  pro  nihilo  pu- 

g2  tabit  ea,  quae  volgo  dicuntur  amplissima!   Atque  haec 

omnia  quasi  saepimento  aliquo  vallabit  disserendi  ra- 
tione,  veri  et  falsi  iudicandi  scientia  et  arte  quadam 
intellegendi,  quid  quamque  rem  sequatur,  et  quid  sit 
quoique  contrarium.   Quomque  se  ad  civilem  societatem 

5  natum  senserit,  non  solum  illa  subtili  disputatione 
sibi  utendum  putabit,  sed  etiam  fusa  latius  perpetua 
oratione,  qua  regat  populos,  qua  stabiliat  leges,  qua 
castiget  improbos,  qua  tueatur  bonos,  qua  laudet  cla- 
ros  viros,  qua  praecepta  salutis  et  laudis  apte  ad  per-   ' 

10  suadendum  edat  suis  civibus,  qua  hortari  ad  decus, 
revocare  a  flagitio,  consolari  possit  adflictos  factaque 
et  consulta  fortium  et  sapientium  cum  improborum 
ignominia  sempiternis  monumentis  prodere.  Quae  quom 
tot  res  tantaeque  sint,  quae  inesse  in  homine  perspi- 

15  ciantur  ab  iis,  qui  se  ipsi  velint  nosse,  earum  parens 
est  educatrixque  sapientia.    Att.  Laudata  quidem  a  te 
graviter  et  vere;  sed  quorsus  hoc  pertinet?    M.  Pri-  63 
mum   ad  ea,  Pomponi,  de   quibus  acturi  iam  sumus, 
quae   tanta   esse   volumus;   non   enim  erunt,   nisi  ea 

20  fuerint,  unde  illa  manant,  amplissima.  Deinde  facio 
et  lubenter  et,  ut  spero,  recte,  quod  eam,  quoius  studio 
teneor  quaeque  me  eum,  quicumque  sum,  effecit,  non 
possum  silentio  praeterire.  Att.  Vero  facis  et  merito 
et  pie,  fuitque  id,  ut  dicis,  in  hoc  sermone  faciundum. 

autem  disputationem  ab  aetema  illa  et  summa  lege,  quae  est 
ratio  divina  et  humana,  apta  ad  vetandum  et  iubendum  (cap.  4). 
Deinde  ipsam  proponit  legem  e  legibus  Numae  et  moribus 
Romanis  ductam  (cap.  8,  9)  praemisso  prooemio  de  legis  lau- 
dibus  iisque  propriis  generis  sui  (cap.  7).  Reliqua  autem  pars 
libri  versatur  in  ista  lege  explicanda  et  quasi  suadenda,  ut, 
quibus  de  causis  quaeque  legis  pars  probetur,  intellegatur.  In 
quo  non  solum  Platonem  aliosque  Graecos  philosophos  imita- 
tur,  qui  de  legibus  scripserunt  (v.  lib.  III  cap.  5,  6),  sed  etiam 
consuetudinem  magistratuum  Romanorum,  qui  in  legibus  feren- 
dis  rogandisque  primum  de  universa  legum  laude  et  necessitate 
dicere,  deinde  a  praecone  scriba  subiciente  recitari  legem, 
tum,  ubi  docendo,  explicando  rationibusque  adferendis  eam 
suaserant,  populum  discedere  et  datis  tabellis  in  sua  quemque 
tribu  suffragium  ferre  iubere  consueverant  (lib.  III  cap  4  extr.). 


j  Atticus.  Sed  visne,  quoniam  et  satis  iam  ambula- 
tum  est  et  tibi  aliud  dicendi  initium  sumendum  est, 
locum  mutemus  et  in  insula,  quae  est  in  Fibreno 
(nam,  opinor,  id  illi  alteri  flumini  nomen  est),  ser- 
moni  reliquo  demus  operam  sedentes?  M.  Sane  qui-  5 
dem;  nam  illo  loco  libentissime  soleo  uti,  sive  quid 

2  mecum  ipse  cogito  sive  [aut]  quid  scribo  aut  lego.  Att. 
Equidem,  qui  nunc  potissimum  huc  venerim,  satiari 
non  queo  magnificasque  villas  et  pavimenta  marmorea 
et   laqueata   tecta    contemno;    ductus   vero    aquarum,  lo 

quos  isti  Nilos  et  Euripos  vocant,  quis  non,  quom 
haec  videat,  inriserit?  Itaque,  ut  tu  paulo  ante  de 
lege  et  de  iure  disserens  ad  naturam  referebas  omnia, 
sic  in  his  ipsis  rebus,  quae   ad  requietem  animi  de- 

5  lectationemque  quaeruntur,  natura  dominatur.  Quare 
antea  mirabar  (nihil  enim  his  in  locis  nisi  saxa  et 
montes  cogitabam,  itaque  ut  facerem,  et  orationibus 
inducebar  tuis  et  versibus),  sed  mirabar,  ut  dixi,  te 
tam  valde  hoc  loco   delectari;  nunc  contra  miror  te,   • 

10  quom  Roma  absis,  usquam  potius  esse.    M.  Ego  vero,  3 
quom  licet  pluris  dies  abesse,  praesertim  hoc  tempore 
anni,    et    amoenitatem    et    salubritatem  hanc  sequor, 
raro  autem  licet.    Sed  nimirum  me  alia  quoque  causa 
delectat,  quae  te  non  attingit,  Tite.  Att.  Quae  tandem 

15  ista  causa  est?  M.  Quia,  si  verum  dicimus,  haec  est 
mea  et  huius  fratris  mei  germana  patria;  hic  enim 
orti  stirpe  antiquissima  sumus,  hic  sacra,  hic  genus, 
hic  maiorum  multa  vestigia.  Quid  plura?  hanc  vides 
villam,  ut  nunc  quidem  est,  lautius  aedificatam  patris 

20  nostri  studio,  qui  quom  esset  infirma  valetudine,  hic 
fere  aetatem  egit  in  litteris.  Sed  hoc  ipso  in  loco, 
quom  avos  viveret  et  antiquo  more  parva  esset  villa, 
ut  illa  Curiana  in  Sabinis,  me  scito  esse  natum.  Quare 
inest   nescio    quid   et   latet  in  animo  ac  sensa  meo, 

25  quo  me  plus  hic  locus  fortasse  delectet,  siquidem  etiam 
ille  sapientissimus  vir,  Ithacam  ut  videret,  inmortali- 
tatem  scribitur  repudiasse.     Att.  Ego  vero  tibi  istam  ^ 
iustam  causam  puto,  cur  huc  libentius  venias  atque 
hunc  locum  diligas;  quin  ipse,  vere  dicam,  sum  illi 

30  villae  amicior  modo  factus  atque  huic  omni  solo,  in 
quo  tu  ortus  et  procreatus  es;  movemur  enim  nescio 
quo  pacto  locis  ipsis,  in  quibus  eorum,  quos  diligimus 
aut  admiramur,  adsunt  vestigia.  Me  quidem  ipsae 
illae   nostrae  Athenae   non  tam    operibus   magnificis 

35  exquisitisque  antiquorum  artibus  delectant  quam  re- 
cordatione  summorum  virorum,  ubi  quisque  habitare, 
ubi  sedere,  ubi  disputare  sit  solitus,  studioseque  eorum 

etiam  sepulclira  contemplor.    Quare  istum^  ubi  tu  es 
natus,  plus  amabo  posthac  locum.    31.  Gaudeo  igitur 

6  me  incunabula  paene  mea  tibi  ostendisse.    Att.  Equi- 
dem  me  cognosse  admodum  gaudeo.    Sed  illud  tamen 
quale  est,  quod  paulo  ante  dixisti,  hunc  locum^  id  est,  5 
ut  ego  te  accipio  dicere,  Arpinum,  germanam  patriam 
esse  vestram?    Numquid  duas  habetis  patrias?  an  est 
una  illa  patria  communis?  nisi  forte  sapienti  illi  Ca- 
toni  fuit  patria  non  Roma,   sed  Tusculum.     M.  Ego 
mehercule   et  illi  et  omnibus  municipibus   duas  esse  lo 
censeo  patrias^  unam  natura^,  altersim  civitatis;  ut  ille 
Cato,    quom  esset  Tusculi  natus,   in  populi  Romani 
civitatem  susceptus   est;   ita,    quom  ortu  Tusculanus 
esset,  civitate  Romanus,  habuit  alteram  loci  patriam, 
alteram  iuris;    ut  vestri  Attici,  prius   quam  Theseus  is 
eos  demigrare   ex   agris   et  in  astu,  quod  appellatur, 
omnis  se  conferre  iussit^  et  sui  erant  iidem  et  Attici, 
sic  nos  et  eam  patriam  ducimus,  ubi  nati,  et  illam,  a 
qua  excepti  sumus.   Sed  necesse  est  caritate  eam  prae- 
stare,   f  qua   rei   publicae    nomen   universae  civitatis  20 
est;  pro  qua  mori  et  cui  nos  totos  dedere  et  in  qua 
nostra    omnia   ponere   et    quasi   consecrare   debemus; 
dulcis    autem  non  multo   secus  est  ea,    quae   genuit, 
quam  illa,  quae  excepit.    Itaque  ego  hanc  meam  esse 
patriam  prorsus  numquam  negabo^  dum  illa  sit  maior,  25 
haec  in  ea  contineatur   .  .  .   habet  civitatis  et  unam 

g  illam  civitatem  putat.  Att.  Recte  igitur  Magnus  ille 
noster  me  audiente  posuit  in  iudicio,  quom  pro  Ampio 
tecum  simul  diceret,  rem  publicam  nostram  iustissi- 
mas  huic  municipio  gratias  agere  posse,  quod  ex  eo  so 
duo  sui  conservatores  extitissent;  uti  iam  videar  ad- 
duci  hanc  quoque,  quae  te  procrearit,  esse  patriam 
tuam. 

Sed  ventum  in  insulam   est.    Hac  vero  nihil  est 
amoenius.    Etenim  hoc  quasi  rostro  finditur  Fibrenus  35 
et  divisus   aequaliter  in  duas  partes  latera  haec  ad- 
luit  rapideque  dilapsus  cito  in  unum  confluit  et  tan- 

turn  conplectitur,  quod  satis  sit  modicae  palaestrae, 
loci;  quo  effecto,  tamquam  id  habuerit  operis  ac  mu- 
neris,  ut  hanc  nobis  efficeret  sedenl  ad  disputandum, 
statim  praecipitat  in  Lirem  et,  quasi  in  familiam  pa- 
5  triciam  venerit,  amittit  nomen  obscurius  Liremque 
multo  gelidiorem  facit;  nec  enim  ullum  hoc  frigidius 
flumen  attigi,  quom  ad  multa  accesserim,  ut  vix  pede 
temptare  id  possim,  quod  in  Phaedro  Platonis  facit 
Socrates.    M.  Est  vero  ita;  sed  tamen  huic  amoeni-  T 

10  tati,  quem  ex  Quinto  saepe  audio,  Thyamis  Epirotes 
tuus  ille  nihil,  opinor,  concesserit.  Q.  Est  ita,  ut  di- 
cis;  cave  enim  putes  Attici  nostri  Amakhio  platanis- 
que  illis  quicquam  esse  praeclarius.  Sed,  si  videtur, 
considamus  hic  in  umbra  atque  ad  eam  partem  ser- 

15  monis,  ex  qua  egressi  sumus,  revertamur.  31.  Prae- 
clare  exigis,  Quinte,  (at  ego  effugisse  arbitrabar)  et 
tibi  horum  nihil  deberi  potest.  Q.  Ordire  igitur;  nam 
hunc  tibi  totum  dicamus  diem. 

31.  ^A  love  Musarum  primordia',  sicut  in  Ara- 

20  tio  carmine  orsi  sumus.    Q.  Quorsum  istuc?   31.  Quia 
nunc    item    ab    eodem    et  a  ceteris   dis  inmortalibus 
sunt  nobis  agendi  capienda  primordia.  Q.  Optime  vero,  8 
frater,  et  fieri  sic  decet. 

31.  Videamus  igitur  rursus,  prius  quam  adgredia-  4 

25  mur  ad  leges  singulas,  vim  naturamque  legis,  ne, 
quom  referenda  sint  ad  eam  nobis  omnia,  labamur 
interdum  errore  sermonis  ignoremusque  vim  rationis 
eius,  qua  iura  nobis  definienda  sint.  Q.  Sane  quidem 
hercle,  et  est  ista  recta  docendi  via.    31.  Hanc  igitur 

30  video  sapientissimorum  fuisse  sententiam,  legem  ne- 
que  hominum  ingeniis  excogitatam  nec  scitum  aliquod 
esse  populorum,  sed  aeternum  quiddam,  quod  univer- 
sum  mundum  regeret  imperandi  prohibendique  sa- 
pientia.    Ita  principem  legem  illam  et  ultimam  men- 

35  tem  esse  dicebant  omnia  ratione  aut -cogentis  aut 
vetantis  dei;  ex  quo  illa  lex,  quam  di  humano  generi 
dederunt,  recte   est  laudata;   est  enim  ratio  mensque 

sapientis    ad    iubendum    et    ad    deterrendum   idonea. 

9  Q.  Aliquotiens  iam  iste  locus  a  te  tactus  est;  sed  ante 
quam  ad  populares  leges  venias,  vim  istius  caelestis 
legis  explana,  si  placet,  ne  aestus  nos  consuetudinis 
absorbeat  et  ad  sermonis  morem  usitati  trabat.  M.  A  b 
parvis  enim,  Quinte,  didicimus  *SI  IN  lUS  vocat'  atque 
eius  modi  *Ieges'  alias  nominare.  Sed  vero  intellegi 
sic  oportet,  et  hoc  et  alia  iussa  ac  vetita  populorum 
vim  habere  ad  recte  facta  vocandi  et  a  peccatis  avo- 
candi,  quae  vis  non  modo  senior  est  quam  aetas  po-  lo 
pulorum  et  civitatium,  sed  aequalis  illius  caelum  at- 
10  que  terras  tuentis  et  regentis  dei.  Neque  enim  esse 
mens  divina  sine  ratione  potest,  nec  ratio  divina  non 
hanc  vim  in  rectis  pravisque  sanciendis  habet,  nec, 
quia  nusquam  erat  scriptum,  ut  contra  omnis  hostium  i5 
copias  in  ponte  unus  adsisteret  a  tergoque  pontem 
interscindi  iuberet,  idcirco  minus  Coclitem  illum  rem 
gessisse  tantam  fortitudinis  lege  atque  imperio  puta- 
bimus,  nec,  si  regnante  L.  Tarquinio  nulla  erat  Ro- 
mae  scripta  lex  de  stupris,  idcirco  non  contra  illam  20 
legem  sempitemam  Sex.  Tarquinius  vim  Lucretiae, 
Tricipitini  filiae,  attulit.  Erat  enim  ratio  profecta  a 
rerum  natura  et  ad  recte  faciendum  inpellens  et  a 
delicto  avocans,  quae  non  tum  denique  incipit  lex  esse, 
quom  scripta  est,  sed  tum,  quom  orta  est;  orta  autem  25 
est  simul  cum  mente  divina.  Quam  ob  rem  lex  vera 
atque  princeps  apta  ad  iubendum  et  ad  vetandum 
ratio  est  recta  summi  lovis. 

Y  Q'  Adsentior,  frater,  ut,  quod  est  rectum  verumgwe, 
aetemum  gwoque  sit  neque  cum  litteris,  quibus  scita  so 
scribuntur,  aut  oriatur  aut  occidat.  M.  Ergo  ut  illa 
divina  mens  summa  lex  est,  item,  quom  in  homine 
est  perfecta,  .  .  .  in  mente  sapientis;  quae  sunt  autem 
varie  et  ad  tempus  discriptae  populis,  favore  magis 
quam  re  legum  nomen  tenent.  Omnem  enim  legem,  35 
quae  quidem  recte  lex  appellari  possit,  esse  laudabi- 
lem    quibusdam    talibus    argumentis   docent:    Constat 

profecto  ad  salutem  civium  civitatumque  incolumita- 
tem  vitamque  hominum  quietam  et  beatam  inventas 
esse  leges,  eosque,  qui  primum  eiils  modi  scita  san- 
xerint,  populis  ostendisse  ea  se  scripturos  atque  la- 
5  turos,  quibus  illi  adscitis  susceptisque  honeste  beate- 
que  viverent;  quaeque  ita  conposita  sanctaque  essent, 
eas  leges  videlicet  nominarent.  Ex  quo  intellegi  par 
est  eos,  qui  perniciosa  et  iniusta  populis  iussa  descrip- 
serint,  quom  contra  fecerint  quam  polliciti  professique    * 

10  sint,  quidvis  potius  tulisse  quam  leges,  ut  perspicuum 
esse  possit  in  ipso  nomine  legis  interpretando  inesse 
vim  et  sententiam  iusti  et  veri  legendi.     Quaero  igi-  12 
tur  a  te,  Quinte,  sicut  illi  solent:  Quo  si  civitas  ca- 
reat,  ob  eam  ipsam  causam,  quod  eo  careat,  pro  nihilo 

15  habenda  sit,  id  estne  numerandum  in  bonis?  Q.  Ac 
maxumis  quidem.  M.  Lege  autem  carens  civitas  estne 
ob  id  ipsum  habenda  nulio  loco?  Q.  Dici  aliter  non 
potest.  M.  Necesse  est  igitur  legem  haberi  in  rebus 
optimis.    Q.  Prorsus  adsentior.    M  Quid,  quod  multa  13 

20  pemiciose,  multa  pestifere  sciscuntur  in  populis,  quae 
non  magis  legis  nomen  adtingimt,  quam  si  latrones 
aliquas  consessu  sua  sanxerint?  Nam  neque  medico- 
rum  praecepta  dici  vere  possunt,  si  quae  inscii  in- 
peritique  pro  salutaribus  mortifera  conscripserunt,  ne- 

25  que  in  populo  lex,  cuicuimodi  fuerit  illa,  etiamsi 
perniciosum  aliquid  popuhis  acceperit.  Ergo  est  lex 
iustorum  iniustorumque  distinctio  ad  illam  antiquissi- 
mam  et  rerum  omnium  principem  expressa  naturam, 
ad  quam  leges  homium  deriguntur,  quae  supplicio  in- 

30  probos  adficiunt,  defendunt  ac  tuentur  bonos. 

Q.  Praeclare    intellego    nec   vero  iam   aliam  esse  6 
ullam  legem  puto  non  modo  habendam,  sed  ne  appel- 
landam    quidem.     M.   Igitur    tu    Titias    et    Apuleias  14 
leges  nullas  putas?    Q.  Ego  vero  ne  Livias  quidem. 

35  31.  Et  recte,  quae  praesertim  uno  versiqulo  senatus 
pmicto  temporis  sublatae  sint;  lex  autem  illa,  cuius 
vim    explicavi,    neque    tolli    neque    abrogari    potest. 

Q.  Eas  tu  igitur  leges  rogabis  videlicet,  quae  num- 
quam  abrogentur.  M.  Certe,  si  modo  acceptae  a  duo- 
bus  vobis  erunt.  Sed,  ut  vir  doctissimus  fecit  Plato 
atque  idem  gravissimus  philosophorum  omnium,  qui 
princeps  de  re  publica  conscripsit  idemque  separatim  5 
de  legibus  eius,  id  mihi  credo  esse  faciundum,  ut, 
prius  quam  ipsam  legem  recitem,  de  eius  legis  laude 
dicam.  Quod  idem  et  Zaleucum  et  Charondam  fecisse 
video,  quom  quidem  illi  non  studii  et  delectationis, 
sed  rei  publicae  causa  leges  civitatibus  suis  scripse-  lo 
runt.  Quos  imitatus  Plato  videlicet  hoc  quoque  legis 
putavit  essC;  persuadere  aliquid,  non  omnia  vi  ac  minis 

15  cogere.  Q.  Quid,  quod  Zaleucum  istum  negat  ullum 
fuisse  Timaeus?  M.  At  ait  Theophrastus,  auctor  haud 
deterior  mea  quidem  sententia  (meliorem  multi  no- 15 
minant);  commemorant  vero  ipsius  cives,  nostri  clien- 
tes,  Locri.  Sed  sive  fuit  sive  non  fuit,  nihil  ad  rem; 
loquimur,  quod  traditum  est. 

7  Sit  igitur  hoc  iam  a  principio  persuasum  civibus, 
dominos  esse  omnium  rerum  ac  moderatores  deos^  20 
eaque,  quae  gerantur,  eorum  geri  iudicio  ac  numine, 
eosdemque  optime  de  genere  hominum  mereri  et,  qualis 
quisque  sit^  quid  agat,  quid  in  se  admittat,  qua  mente, 
qua  pietate  colat  religiones,  intueri  piorumque  et  im- 

16  piorum  habere  rationem;  his  enim  rebus  inbutac  men-  25 
tes  haud  sane  abhorrebunt  ab  utili  aut  a  vera  sen- 
tentia.     Quid   est    enim    verius    quam   neminem    esse 
oportere  tam  stulte  adrogantem,  ut  in  se  rationem  et 
mentem  putet  inesse,  in  caelo  mundoque  non  putet? 
aut  ut  ea,  quae  vix  summa  ingenii  ratione  comprehen-  30 
dantur,  nidla  ratione  moveri  putet?  Quem  vero  astro- 
rum  ordines,   quem  dierum  noctiumque  vicissitudines, 
quem  mensum  temperatio  quemque  ea,  quae  gignun- 
tur  nobis  ad  fruendum,  non  gratum  esse  cogunt,  hunc 
hominem  omnino  numerari  qui  decet?  Quomque  omnia,  35 
quae  rationem  habent,  praestent  iis,  quae  sint  rationis 
expertia^  nefasque  sit  dicere  ullam  rem  praestare  na- 

turae  omnium  rerum,  rationem  inesse  in  ea  confiten- 
dum  est.  Utilis  esse  autem  has  opiniones  quis  neget, 
quom  intellegat,  quam  multa  firmentur  iure  iurando, 
quantae  saluti  sint  foederum  religiones^  quam  multos 
5  divini  supplicii  metus  a  scelere  revocarit,  quamque 
sancta  sit  societas  civium  inter  ipsos  diis  inmortali- 
bus  interpositis  tum  iudicibus^  tuyyi  testibus?  Habes 
legis  prooemium;  sic  enim  haec  appellat  Plato.  Q.  Ha-  17 
beo  vero,  frater,   et  in  hoc  admodum  delector,   quod  ' 

10  in  aliis  rebus  aliisque  sententiis  versaris  atque  ille. 
Nihil  enim  tam  dissimile  quam  vel  ea,  quae  ante 
dixisti,  vel  hoc  ipsum  de  deis  exordium;  unum  illud 
mihi  videris  imitari,  orationis  genus.  JM.  Velle  for- 
tasse;  quis  enim  id  potest  aut  umquam  poterit  imitari? 

15  Nam  sententias  interpretari  perfacile  est;  quod  qui- 
dem  ego  facerem,  nisi  plane  esse  vellem  meus.  Quid 
enim  negotii  est  eadem  prope  verbis  isdem  conversa 
dicere?  Q.  Prorsus  adsentior;  verum,  ut  modo  tute 
dixisti;  te  esse  malo  tuum.    Sed  iam  exprome,  si  pla- 

20  cet,  istas  leges  de  religione.    M.  Expromam  equidem,  18 
ut  potero,   et,   quoniam   et  locus  et  sermo  familiaris 
est,  legum  leges  voce  proponam.    Q.  Quidnam  id  est? 
M.  Sunt  certa  legum  verba,  Quinte,  neque  ita  prisca, 
ut  in  veteribus  xii  sacratisque  legibus,  et  tamen,  quo 

25  plus  auctoritatis  habeant,  paulo  antiquiora,  quam  hic 
sermo  est.  Eum  morem  igitur  cum  brevitate,  si  potuero, 
consequar.  Leges  autem  a  me  edentur  non  perfectae 
(nam  esset  infinitum),  sed  ipsae  summae  rerum  atque 
sententiae.     Q.  Ita  vero  necesse  est;  quare  audiamus.  ^ 

30        M.  Ad   divos  adeunto  caste,  pietatem  adhi-  jg 
bento,    opes   amovento.     Qui  secus   faxit,  deus 
ipse  vindex  erit. 

Separatim  nemo   habessit  deos  neve  novos 
neve   advenas   nisi  publice   adscitos;   privatim 

35  colunto,  quos  rite  a  patribu     cultos  acceperint. 
In  urhihus  delubra  habento;  lucos  in  agris 
habento  et  Larum  sedes. 

Cic.  IV^  2  27 

Ritus  familiae  patrumque  servanto. 

Divos  et  eos,  qui  caelestes  semper  habiti, 
colunto  et  ollos,  quos  endo  caelo  merita  loca- 
verint,  Herculem,  Liberum,  Aesculapium,  Ca- 
storem,  Pollucem,  Quirinum,  ast  olla,  propter  5 
quae  datur  homini  ascensus  in  caelum,  Men- 
tem,  Virtutem,  Pietatem,  Fidem,  earumque 
laudum  delubra  sunto,  ne  uncula  vitiorum. 

Sacra  sollemnia  obeunto. 

Feriis  iurgia  amovento  easque  in  famulis  lo 
operibus  patratis  habento,  itaque  ut  ita  ca- 
dat  in  annuis  anfractibus,  descriptum  esto. 
Certasque  fruges  certasque  bacas  sacerdotes 
publice  libanto;  hoc  certis  sacrificiis  ac  die- 
20  bus;  itemque  alios  ad  dies  ubertatem  lactis  i5 
feturaeque  servanto;  idque  ne  committi  pos- 
sit,  ad  eam  rem,  rationem  cursus  annuos  sacer- 
dotes  finiunto;  quaeque  quoique  divo  decorae 
grataeque  sint  hostiae,  providento. 

Divisque  aliis  alii  sacerdotes,  omnibus  pon-  20 
tifices,  singulis  flamines  sunto.     Virginesque 
Vestales   in   urbe   custodiunto  ignem  foci  pu- 
blici  sempiternum. 

Quoque  haec  privatim  et  publice  modo  ri- 
tuque  fiant,  discunto  ignari  a  publicis  sacer- 25 
dotibus.  Eorum  autem  genera  sunto  tria,  unum, 
quod    praesit    caerimoniis    et   sacris,    alterum^ 
quod  interpretetur  fatidicorum  et  vatium  ec- 
fata    incognita,    quorum    senatus    populusque 
adsciverit;     interpretes    autem    lovis    optumi  so 
maxumi,   publici   augures,    signis  et  auspiciis 
2lfpostea   vidento,    disciplinam   tenento    sacer- 
dotesque,  vineta  virgetaque  et  salutem  populi 
auguranto,    quique    agent    rem    duelli    quique 
popularem,    auspicium    praemonento,    ollique  35 
obtemperanto,     divorumque     iras     providento 
sisque   apparento  caelique  fulgora  regionibus 

ratis  temperanto^  urbemque  et  agros  [et]  templa 
liberata  et  effata  habento.  Quaeque  augur  in- 
iusta  nefasta,  vitiosa  dira  defixerit,  inrita 
infectaque  sunto;  quique  non  paruerit^  capi- 
5  tal  esto. 

Foederum  pacis,  belli,  indotiarum  ratorum  9 
fetiales  iudices,  nontii  sunto,  bella  disceptanto. 

Prodigia,  portenta  ad  Etruscos  haruspices, 

si  senatus  iussit,  deferunto,  Etruriaque  prin- 

locipes    disciplinam    doceto.      Quibus    divis    cre- 

verint,  procuranto,  idemque  fulgora  atque  ob- 

stita  pianto. 

Nocturna  mulierum  sacrificia  ne  sunto  prae- 

ter  olla,  quae  pro  populo  rite  fient;  neve  quem 

15  initianto  nisi,  ut  adsolet,  Cereri  Graeco  sacro. 

Sacrum     commissum,     quod    neque    expiari  22 
poterit,    impie   commissum   esto;    quod  expiari 
poterit,  publici  sacerdotes  expianto. 

Loedis  publicis,  f  quod  sine  curriculo  et  sine 
20  certatione  corporum  fiat,  popularem  laetitiam 
in  cantu  et  fidibus  et  tibiis  moderanto  eamque 
cum  divum  honore  iungunto. 

Ex  patriis  ritibus  optuma  colunto. 

Praeter  Idaeae  matris   famulos,   eosque  iu- 
25  stis  diebus,  ne  quis  stipem  cogito. 

Sacrum   sacrove  commendatum   qui  clepsit 
rapsitve,  parricida  esto. 

Periurii  poena  divina  exitium,  humana  de- 
decus. 
30        Incestum  pontifices  supremo  supplicio  san- 
ciunto. 

Impius  ne  audeto  placare  dt    .s  iram  deorum. 

Caute    vota    reddunto;    poena    violati    iuris 
esto.      Quocirca     ne     quis     agrum    consecrato. 
35Auri,  argenti,  eboris  sacrandi  modus  esto. 

Sacra  privata  perpetua  marento. 

Deorum  Manium  iura  sancta  sunto.    Bonos 

27* 

leto    datos    divos    habento;    sumptum   in   ollos 
luctumque  minuunto. 

23  Att.  Conclusa  quidem  est  a  te  permagna  lex  sane 
quam  brevi;  sed,  ut  mihi  quidem  videtur,  non  multum 
discrepat  ista  constitutio  religionum  a  legibus  Numae  5 
nostrisque  moribus.  M.  An  censes,  quom  in  illis  de 
re  publica  libris  persuadere  videatiir  Africanus  omnium 
rerum  publicarum  nostram  veterem  illam  fuisse  optu- 
mam,  non  necesse  esse  optumae  rei  publicae  leges  dare 
consentaneas?  Att.  Immo  prorsus  ita  censeo.  M.  Ergo  lo 
adeo  expectate  leges,  quae  genus  illud  optumum  rei 
publicae  contineant,  et,  si  quae  forte  a  me  hodie  ro- 
gabuntur,  quae  non  sint  in  nostra  re  publica  nec 
fuerint,  tamen  erunt  fere  in  more  maiorum,  qui  tum 

24  ut  lex  valebat.  Att.  Suade  igitur,  si  placet,  istam  i5 
ipsam  legem,  ut  ego  *utei  [tu]  rogas'  possim  dicere. 
M.  Ain  tandem?  Attice,  non  es  dicturus  aliter?  Att. 
Prorsus  maiorem  quidem  rem  nullam  sciscam  aliter, 
in  minoribus,  si  voles,  remittam  hoc  tibi.  Q.  Atque 
mea  quidem  eadem  sententia  est.  M.  At,  ne  longum  20 
fiat,  videte.  Att.  Utinam  quidem!  quid  enim  agere 
malumus  ? 

M.  Caste  iubet  lex  adire  ad  deos,  animo  videlicet, 
in  quo  sunt  omnia;  nec  tollit  castimoniam  corporis. 
sed  hoc  oportet  intellegi;  quom  multum  animus  cor-  25 
pori  praestet  observeturque,  ut  casta  corpora  adhi- 
beantur,  multo  esse  in  animis  id  servandum  magis. 
Nam  illud  vel  aspersione  aquae  vel  dierum  numero 
tollitur;  animi  labes   nec  diuturnitate  evanescere  nec 

25  amnibus  ullis  elui  potest.  Quod  autem  pietatem  ad-  30 
hiberi,  opes  amoveri  iubet,  significat  probitatem  gra- 
tam  esse  deo,  sumptum  esse  removendum.  Quid  enim? 
paupertatem  quom  divitiis  etiam  inter  homines  esse 
aequalem  velimus,  cur  eam  sumptu  ad  sacra  addito 
deorum  aditu  arceamus?  praesertim  quom  ipsi  deo  35 
nihil  minus  gratum  futurum  sit  quam  non  omnibus 
patere    ad    se   placandum    et    colendum  viam.     Quod  ' 

autem  non   iudex,   sed  deus   ipse  vindex  constituitur, 
praesentis  poenae  metu  religio  confirmari  videtur. 

Suosque  deos  aut  novos  aut  alienigenas  coli  con- 
fusionem  habet  religionum  et  ignotas  caerimonias  f  nos 

5  sacerdotibus.    Nam  a  patribus  acceptos  deos  ita  pla-  26 
cet  coli,  si  huic  legi  paruerint  ipsi  patres. 

Delubra  esse  in  urbibus  censeo  nec  sequor  magos 
Persarum,  quibus  auctoribus  Xerses  inflammasse  templa 
Graeciae  dicitur,  quod  parietibus  includerent  deos,  qui-     ' 

10  bus   omnia  deberent  esse  patentia  ac  libera,  quorum- 
que  hic  mundus  omnis  templum  esset  et  domus.    Me- 11 
lius  Graii  atque  nostri,   qui  ut  augerent  pietatem  in 
deos,  easdem  illos  urbis  quas  nos  incolere  voluerunt; 
adfert  enim  haec  opinio  religionem  utilem  civitatibus, 

15  siquidem  et  illud  bene  dictum  est  a  Pythagora,  doc- 
tissimo  viro,  tum  maxume  et  pietatem  et  religionem 
versari  in  animis,  quom  rebus  divinis  operam  dare- 
mus,  et  quod  Thales,  qui  sapientissimus  in  septem 
fuit,  homines  existimare  oportere  omnia,.  quae  cerne- 

20  rent,  deorum  esse  plena;  fore  enim  omnis  castiores, 
veluti  quom  in  fanis   essent  maxime  religiosis.     Est 
enim  quaedam  opinione  species  deorum  in  oculis,  non 
solum  in  mentibus.    Eandemque  rationem  luci  habent  27 
in   agris.     Neque    ea,   quae  a  maioribus  prodita  est 

25  quom  dominis,  tum  famulis  posita  in  fundi  villaeque 
conspectu,  religio  Larum,  repudianda  est. 

lam  ritus  familiae  patrumque  servare  id  est,  quon- 
iam  antiquitas  proxume  accedit  ad  deos,  a  dis  quasi 
traditam  religionem  tueri. 

30        Quod  autem  ex  hominum  genere  consecratos,  sicut 
Herculem  et  ceteros,  coli  lex  iubet,  indicat  omnium 
quidem  animos  inmortalis  esse,  sed  fortium  bonorum- 
que  divinos.     Bene  vero,  quod  Mens,  Pietas,   Virtus,  28 
Fides  consecratur  manu;  quarum  omnium  Romae  de- 

35  dicata  publice  templa  sunt,  ut,  illa  qui  habeant  (ha- 
bent  autem  omnes  boni),  deos  ipsos  in  animis  suis 
conlocatos  putent.    Nam  illud  vitiosum,  Athenis  quod 

Cylonio  scelere  expiato  Epimenide  Crete  suadente  fe- 
cerunt  Contumeliae  fanum  et  Inpudentiae;  virtutes 
enim,  non  vitia  consecrare  decet.  Araque  vetusta  in 
Palatio  Febris  et  altera  Esquiliis  Malae  Fortunae  de- 
testataque  omnia  eius  modi  repudianda  sunt.  Quodsi  5 
fingenda  nomina,  Vicae  Potae  potius  vincendi  atque 
potiundi,  Statae  standi  cognominaque  Statoris  et  In- 
victi  lovis  rerumque  expetendarum  nomina,  Salutis, 
Honoris,  Opis,  Victoriae.  Quoniamque  expectatione 
rerum  bonarum  erigitur  animas,  recte  etiam  Spes  a  lo 
Calatino  consecrata  est.  Fortunaque  sit  vel  Huiusce 
diei  (nam  valet  in  omnes  dies)  vel  Respiciens  ad 
opem  ferendam  vel  Fors,  in  quo  incerti  casus  signi- 
ficantur  magis,  vel  Primigenia  a  gignendo,  f  comes 
tum ....  15 

^^  Feriarum  festorumque  dierum  ratio  in  liberis  re- 
quietem  litium  habet  et  iurgiorum,  in  servis  operum 
et  laborum;  quas  conpositio  anni  conferre  debet  ad 
perfectionem  operum  rusticorum.  Quod  ad  tempus 
ut  sacrificiorum  libamenta  serventur  fetusque  peco-  20 
rum,  quae  dicta  in  lege  sunt,  diligenter  habenda  ratio 
intercalandi  est ;  quod  institutum  perite  a  Numa  poste- 
riorum  pontificum  neglegentia  dissolutum  est.  lam 
illud  ex  institutis  pontificum  et  haruspicum  non  mu- 
tandum  est,  quibus  hostiis  immolandum  quoique  deo,  25 
quoi  maioribus,  quoi  lactentibus,  quoi  maribus,  quoi 
feminis.  Plures  autem  deorum  omnium,  singuli  sin- 
gulorum  sacerdotes  et  respondendi  iuris  et  conficien- 
darum  religionum  facultatem  adferunt.  Quomque  Vesta 
quasi  focum  urbis,  ut  Graeco  nomine  est  appellata,  3o 
quod  nos  prope  idem  Graecum,  non  interpretatum  no- 
men  tenemus,  conplexa  sit,  ei  colendae  virgines  prae- 
sint,  ut  advigiletur  facilius  ad  custodiam  ignis  et 
sentiant  mulieres  naturam  feminarum  omnem  casti- 
tatem  pati.  35 

30        Quod  sequitur  vero,  non  solum  ad  religionem  per- 
tinet,  sed  etiam  ad  civitatis  statum,  ut  sine  iis,  qui 

sacris  publice  praesint,  religioni  privatae  satis  facere 
non  possint;  continet  enim  rem  publicam  consilio  et 
auctoritate  optimatium  semper  populum  indigere. 
Discriptioque  sacerdotum  nullum  iustae  religionis  ge- 

5  nus  praetermittit.  Nam  simt  ad  placandos  deos  alii 
constituti,  qui  sacris  praesint  soUemnibus,  ad  inter- 
pretanda  alii  praedicta  vatium  neque  multorum,  ne 
esset  infinitum,  neque  ut  ea  ipsa,  quae  suscepta  pu- 
blice  essent,  quisquam  extra  conlegium  nosset.    Maxi-  si 

10  mum  autem  et  praestantissimum  in  re  publica  ius  est 
augurum  cum  auctoritate  coniunctum.  Neque  vero 
hoc,  quia  sum  ipse  augur,  ita  sentio,  sed  quia  sic 
existimare  nos  est  necesse.  Quid  enim  maius  est,  si 
de  iure  quaerimus,  quam  posse  a  summis  imperiis  et 

15  summis  potestatibus  comitiatus  et  concilia  vel  insti- 
tuta  dimittere  vel  habita  rescindere?  quid  gravius 
quam  rem  susceptam  dirimi,  si  unus  augur  ^alio  die^ 
dixerit?  quid  magnificentius  quam  posse  decernere,  ut 
magistratu  se  abdicent  consules?  quid  religiosius  quam 

20  cum  populo,  cum  plebe  agendi  ius  aut  dare  aut  non 
dare?  quid?  leges  non  iure  rogatas  tollere,  ut  Titiam 
decreto  conlegii,  ut  Livias  consilio  Philippi  consulis 
et  auguris?  nihil  domi,  nihil  militiae  per  magistra- 
tus    gestum    sine    eorum    auctoritate    posse    cuiquam 

25  probari? 

Att.  Age,   iam  ista  video  fateorque  esse  magna;  ^l 
sed  est  in  conlegio  vestro  inter  Marcellum  et  Appium, 
optimos  augures,  magna  dissensio  (nam  eorum  ego  in 
libros   incidi),    quom    alteri   placeat  auspicia  ista  ad 

30  utilitatem  esse  rei  publicae  composita,  alteri  disciplina 
vestra  quasi  divinare  videatur  posse.  Hac  tu  de  re 
quaero  quid  sentias.  M.  Egone?  divinationem,  quam 
Graeci  ^avtcxriv  appellant,  esse  sentio,  et  huius  hanc 
ipsam   partem,    quae   est  in   avibus  ceterisque  signis- 

85  [que]  disciplinae  nostrae.  Si  enim  deos  esse  concedimus, 
eorumque  mente  mundum  regi,  et  eosdem  hominum 
consulere   generi  et  posse  nobis  signa  rerum  futura- 

rum  ostendere,  non  video,  cur  esse  divinationem  ne- 

33  gem;  sunt  autem  ea,  quae  posui;  ex  quibus  id,  quod 
volumus,  efficitur  et  cogitur.    lam  vero  permultorum 
exemplorum  et  nostra  est  plena  res  publica  et  omnia 
regna  omnesque  populi    cunctaeque  gentes    augurum  5 
praedictis    multa   incredibiliter   vera  cecidisse;   neque 
enim  Polyidi   neque  Melampodis   neque  Mopsi  neque 
Amphiarai  neque  Calchantis  neque  Heleni  tantum  no- 
men    fuisset,    neque    tot   nationes    id    ad    hoc    tem- 
pus    retinuissent,    ut   Phrygum,    Lycaonum,    Cilicum  lo 
maximeque  Pisidarum,  nisi  vetustas  ea  certa  esse  do- 
cuisset;   nec    vero   Romulus    noster    auspicato    urbem 
condidisset,  neque  Atti  Navii  nomen  memoria  floreret 
tam  diu,  nisi  omnes  hi  multa  ad  veritatem  admira- 
bilia  dixissent.    Sed  diibium  non  est,  quin  haec  disci-  i5 
plina  et  ars   augumm  evanuerit  iam  et  vetustate  et 
neglegentia.    Ita  neque  illi  adsentior,  qui  hanc  scien- 
tiam  negat  umquam  in  nostro  collegio  fuisse,  neque 
illi,    qui    esse  etiam  nunc  putat;    quae  mihi   videtur 
apud  maiores  fuisse  duplex,  ut  ad  rei  publicae  tem-  20 
pus   non  numquam,    ad  agendi  consilium  saepissime 

34  pertineret.    Att.  Credo  hercle  ita  esse  istique  rationi 
potissimum  adsentior.    Sed  redde  cetera. 

14  M.  Reddam  vero,  et  id,  si  potero,  brevi.  Sequitur 
enim  de  iure  belli;  in  quo  et  suscipiendo  et  gerendo  et  23 
deponendo  ius  ut  plurimum  valeret  et  fides,  eorumque  ut 
publici  interpretes  essent,  lege  sanximus.  lam  de  haru- 
spicum  religione,  de  expiationibus  et  procurationibus 
sat  esse  plane  in  ipsa  lege  dictum  puto.  Att.  Adsentior, 
quoniam  omnis  haec  in  religione  versatur  oratio.  31.  At  3o 
vero   quod  sequitur,  quo  modo  aut  tu  adsentiare  ant 

35  ego  reprehendam,  sane  quaero,  Tite.  Att.  Quid  tan- 
dem  id  est?  M.  De  nocturnis  sacrificiis  mulierum. 
Att.  Ego  vero  adsentior,  excepto  praesertim  in  ipsa 
lege  sollemni  sacrificio  ac  publico.  M.  Quid  ergo  aget  35 
lacchus  Eumolpidaeque  vostri  et  augusta  illa  myste- 
ria,  siquidem  sacra  nocturna  tollimus?  non  enim  po- 

pulo  Romano,    sed    omnibus  bonis  firmisque  populis 
leges  damus.     Att.  Excipis,  credo,  illa,   quibus  ipsi  36 
initiati  sumus.  31.  Ego  vero  excipiam;  nam  mihi  quom 
multa   eximia   divinaque  videntur  Athenae  tuae  pepe- 

5  risse  atque  in  vitam  hominum  attulisse,  tum  nihil 
melius  illis  mysteriis,  quibus  ex  agresti  immanique 
vita  exculti  ad  humanitatem  et  mitigati  sujnus,  initia- 
que  ut  appellantur,  ita  re  vera  principia  vitae  cogno- 
vimus;    neque    solum    cum    laetitia   vivendi    rationem    * 

10  accepimus,  sed  etiam  cum  spe  meliore  moriendi.  Quid 
autem  mihi  displiceat  in  noctumis,  poetae  indicant 
comici.  Qua  licentia  Romae  data  quidnam  egisset 
ille,  qui  in  sacrificium  cogitatam  libidinem  intulit, 
quo  ne  inprudentiam  quidem  oculorum  adici  fas  fuit? 

i^  Att.  Tu  vero  istam  Romae  legem  rogato;  nobis  no- 
stras  ne  ademeris.    M.  Ad  nostra  igitur  revertor;  qui-  ^5 
bus  profecto  diligentissime  sanciendum  est,  ut  mulie- 
mm  famam  multorum  oculis  lux  clara  custodiat  in- 
itienturque  eo  ritu  Cereri,  quo  Romae  initiantur.    Quo 

20  in  genere  severitatem  maiorum  senatus  vetus  aucto- 
ritas  de  Bacchanalibus  et  consulum  exercitu  adhibito 
quaestio  animadversiog^w^  declarat.  Atque  omnia  noc- 
turna,  ne  nos  duriores  forte  videamur,  in  media  Grae- 
cia  Diagondas  Thebanus  lege  perpetua  sustulit;  novos 

25  vero  deos  et  in  his  colendis  nocturnas  pervigilationes 
sic  Aristophanes,  facetissumus  poeta  veteris  comoediae, 
vexat,  ut  apud  eum  Sabazius  et  quidam  alii  dei  per- 
egrini  iudicati  e  civitate  eiciantur. 

Publicus  autem  sacerdos  inprudentiam  consilio  ex- 

80  piatam  metu  liberet,  audaciam  in  .  . .  et  inmittendis 
religionibus  foedis  damnet  atque  impiam  iudicet. 

lam  ludi  publici  quoniam  sunt  cavea  circoque  di-  38 
visi,  f  sint  corporum  certationes  cursu  et  pugillatu  et 
luctatione  curriculisque  equorum  usque  ad  certam  vic- 

85  toriam  circo  constitutis,  cavea  cantu  f  vice  ac  fidibus 
et  tibiis,  dum  modo  ea  moderata  sint,  ut  lege  prae- 
scribitur.    Adsentior  enim  Platoni  nihil  tam  facile  in 

animos  teneros  atque  molles  influere  quam  varios  ca- 
nendi  sonos,  quorum  dici  vix  potest  quanta  sit  vis  in 
utramque  partem;  namque  et  incitat  languentes  et 
languefacit  excitatos  et  tum  remittit  animos,  tum  con- 
trahit,  civitatumque  hoc  multarum  in  Graecia  interfuit,  5 
antiquom  vocum  conservare  modum;  quarum  mores 
lapsi  ad  mollitias  pariter  sunt  inmutati  cum  cantibus, 
aut  hac  dulcedine  corruptelaque  depravati,  ut  quidam 
putant,  aut,  quom  severitas  eorum  ob  alia  vitia  ceci- 
disset,  tum  fuit  in  auribus  animisque  mutatis  etiam  lo 

39  huic  mutationi  locus.  Quam  ob  rem  ille  quidem  sapien- 
tissimus  Graeciae  vir  longeque  doctissimus  valde  hanc 
labem  veretur;  negat  enim  mutari  posse  musicas  leges 
sine  mutatione  legum  publicarum.  Ego  autem  nec  tam 
valde  id  timendum  nec  plane  contemnendum  puto;  illud  is 
quidem  video,  quae  solebant  quondam  conpleri  severi- 
tate  iucunda  Livianis  et  Naevianis  modis,  nunc  ut  ea- 
dem  exultent  et  cervices  oculosque  pariter  cum  modorum 
flexionibus  torqueant.  Graviter  olim  ista  vindicabat 
vetus  illa  Graecia  longe  providens,  quam  sensim  per-  20 
nicies  inlapsa  in  civium  animos  malis  studiis  malisque 
doctrinis  repente  totas  civitates  everteret,  siquidem 
illa  severa  Lacedaemo  nervos  iussit,  quos  plures  quam 
-septem  haberet,  in  Timothei  fidibus  incidi. 

4Q  Deinceps  in  lege  est,  ut  de  ritibus  patriis  colantur  25 
optuma;  de  quo  quom  consulerent  Athenienses  Apol- 
linem  Pythium,  quas  potissimum  religiones  tenerent, 
oraclum  editum  est:  ^eas,  quae  essent  in  more 
maiorum.'  Quo  quom  iterum  venissent  maiorumque 
morem  dixissent  saepe  esse  mutatum  quaesissentque,  3o 
quem  morem  potissimum  sequerentur  e  variis,  respon- 
dit:  ^optumum.'  Et  profecto  ita  est,  ut  id  haben- 
dum  sit  antiquissimum  et  deo  proximum,  quod  sit 
optumum. 

Stipem  sustulimus  nisi  eam,  quam  ad  paucos  dies  35 
propriam  Idaeae  Matris  excepimus;  implet  enim  super- 
stitione  animos  et  exhaurit  domus. 

Sacrilego  poena  est^  neque  ei  soli,  qui  sacrum  ab- 
stulerit,  sed  etiam  ei,  qui  sacro  commendatum;  quod  41 
et  nunc  multis  fit  in  fanis,  et  Alexander  in  Cilicia 
deposuisse  apud  Solensis  in  delubro  pecuniam  dicitur 
5  et  Atheniensis  Clisthenes  lunoni  Samiae,  civis  egre- 
gius,  quom  rebus  timeret  suis,  filiarum  dotis  credidisse. 
lam  de  periuriis,  de  incesto  nihil  sane  hoc  quidem 
loco  disputandum  est. 

Donis    impii  ne  placare  audeant  deos,   Platonem  ■• 

10  audiant,  qui  vetat  dubitare,  qua  sit  mente  futurus  deus, 
quom  vir  nemo  bonus  ab  inprobo  se  donari  velit. 

fDiligentiam  votorum  satis  in  lege  dictum  est  ac 
votis  sponsio,  qua  obligamur  deo.  Poena  vero  violatae 
religionis  iustam  recusationem  non  habet.    Quid  ego 

15  hic  sceleratorum  utar  exemplis?  quorum  plenae  tra- 
goediae;  quae  ante  oculos  sunt,  ea  potius  adtingam. 
Etsi  haec  commemoratio  vereor  ne  supra  hominis  for- 
tunam  esse  videatur,  tamen,  quoniam  sermo  mihi  est 
apud  vos,  nihil   reticebo   volamque  hoc,  quod  loquar, 

20  diis   inmortalibus    gratum   potius   videri   quam  grave. 
Omnia  tum  perditorum   civium   scelere   discessu  meo  y^ 
religionum  iura  polluta  sunt,  vexati  nostri  Lares  fa- 
miliares,  in  eorum  sedibus  exaedificatum  templum  Li- 
centiae,  pulsus  a  delubris  is,  qui  illa  servarat;  circum- 

25  spicite  celeriter  animo  (nihil  enim  attinet  quemquam 
nominari),  qui  sint  rerum  exitus  consecuti.  Nos,  qui 
illam  custodem  urbis  oiMnibus  ereptis  nostris  rebus 
ac  perditis  violari  ab  iL.piis  passi  nori  sumus  eamque 
ex   nostra   domo   in   ipsius   patris   domum   detulimus, 

30  iudicia  senatus,  Italiae,  gentium  denique  omnium  con- 
servatae  patriae  consecuti  sumus;  quo  quid  accidere 
potuit  homini  praeclarius?  Quorum  scelere  religiones 
tum  prostratae  adflictaeque  sunt,  partim  ex  illis  dis- 
tracti   ac   dissipati   iacent,   qui  vero   ex  iis   et  horum 

35  scelerum  principes  fuerant  et  praeter  ceteros  in  omni 
religione  inpii,  non  solum  vita  .  .  .  cruciati  atque  de- 
decore,   verum   etiam  sepultnra  et  iustis  exsequiarum 

43  caruerunt.  Q.  Equidem  ista  agnosco,  frater,  et  meri- 
tas  dis  gratias  ago;  sed  nimis  saepe  secus  aliquanto 
videmus  evadere.  M.  Non  enim,  Quinte,  recte  existi- 
mamus,  quae  poena  divina  sit,  sed  opinionibus  vulgi 
rapimur  in  errorem  nec  vera  cernimus;  morte  aut  5 
dolore  corporis  aut  luctu  animi  aut  offensione  iudicii 
hominum  miserias  ponderamus;  quae  fateor  humana 
esse  et  multis  bonis  viris  accidisse.  Sceleris  est  poena 
tristis  et  praeter  eos  eventus,  qui  sequuntur,  per  se 
ipsa  maxima  est.  Vidimus  eos,  qui  nisi  odissent  pa-  lo 
triam,  numquam  inimici  nobis  fuissent,  ardentis  tum 
cupiditate,  tum  metu,  tum  conscientia,  quidquid  age- 
rent,  modo  timentis,  vicissim  contemnentis  religiones, 
iudicia  perrupta  ab  isdem  corruptela  hominum,  non 

44  deorum.  Reprimam  iam  et  non  insequar  longius,  i5 
eoque  minus,  quo  plus  poenarum  habeo  quam  petivi; 
tantum  ponam  brevi,  duplicem  poenam  esse  divinam, 
quod  constet  ex  vexandis  vivorum  animis  et  ea  fama 
mortuorum,  ut  eorum  exitium  et  iudicio  vivorum  et 
gaudio  conprobetur.  20 

^  Agri  autem  ne  consecrentur,  Platoni  prorsus  ad- 
sentior,  qui,  si  modo  interpretari  potuero,  his  fere 
verbis  utitur:  ^Terra  igitur  ut  focus  domicilio- 
rum  sacra  deorum  omnium  est;  quocirca  ne 
quis  iterum  idem  consecrato.  Aurum  autem  25 
et  argentum  in  urbibus  et  privatim  et  in  fanis 
invidiosa  res  est.  Tum  ebur  ex  inani  corpore 
extractum  haud  satis  castum  donum  deo.  lam 
aes  atque  ferrum  duelli  instrumenta,  non  fani. 
Ligneum  autem,  quod  quis(\\xe  voluerit,  uno  e  30 
ligno  dicato  itemque  lapideum  in  delubris 
communibus,  textile  ne  operosius  quam  mu- 
lieris  opus  menstruum.  Color  autem  albus 
praecipue  decorus  deo  est  quom  in  cetero,  tum 
maxime  in  textili;  tincta  vero  absint  nisi  a  35 
bellicis  insignibus.  Divinissima  autem  dona 
aves   et  formae   ab  uno  pictore  uno  absolutae 

die;  itemque  cetera  huius  exempli  dona  sunto.' 
Haec  illi  placent;  sed  ego  cetera  non  tam  restricte 
praefinio  vel  hominum  vitiis  vel  subsidiis  temporum 
victus;  terrae  cultum  segniorem  suspicor  fore,  si  ad 

5  eam  utendam  ferroque  subigendam  superstitionis  ali- 
quid  accesserit. 

Att.  Habeo  ista;  nunc  de  sacris  perpetuis  et  de 
Manium  iure  restat.  M.  0  miram  memoriam,  Pom- 
poni,  tuam!  at  mihi  ista  exciderant.     Att.  Ita  credo/46 

10  sed  tamen  hoc  magis  eas  res  et  memini  et  expecto, 
quod  et  ad  pontificium  ius  et  ad  civile  pertinent. 
M.  Vero,  et  a  peritissimis  sunt  istis  de  rebus  et  re- 
sponsa  et  scripta  multa,  et  ego  in  hoc  omni  sermone 
nostro,    quod  ad  cumque  legis   genus   me   disputatio 

15  nostra  deduxerit,  tractabo,  quoad  potero,  eius  ipsius 
generis  ius  civile  nostrum,  sed  ita,  locus  ut  ipse  no- 
tus  sit,  ex  quo  ducatur  quaeque  pars  iuris,  ut  non 
difficile  sit,  qui  modo  ingenio  possit  moveri,  quae- 
cumque  nova  causa  consultatiove  acciderit,  eius  tenere 

20  ius,  quom  scias,  a  quo   sit  capite  repetendum.     Sed -^^ 
iuris  consulti  sive  erroris  obiciundi  causa,   quo  plura 
et  difficiliora  scire  videantur,  sive,  quod  similius  veri 
est,  ignoratione  docendi  (nam  ncn  solum  scire  aliquid 
artis  est,  sed  quaedam  ars  est  etiam  docendi)  saepe, 

25  quod  positum  est  in  una  cognitione,  id  in  infinitam 
dispertiuntur,  velut  in  hoc  ipso  genere  quam  magnum 
illud  Scaevolae  faciunt,  pontifices  ambo  et  eidem  iuris 
peritissimi!  *Saepe',  inquit  Publii  filius,  *ex  patre  au- 
divi    pontificem    bonum   neminem    esse,    nisi    qui  ius 

30  civile  cognosset.'  Totumne?  quid  ita?  quid  enim  ad 
pontificem  de  iure  parietum  aut  aquarum  aut  ullo 
omnino  nisi  eo,  quod  cum  religione  coniunctum  est? 
id  autem  quantulum  est!  De  sacris,  credo,  de  votis, 
de  feriis  et  de  sepulchris,  et  si  quid  eius  modi  est.    Cur 

35  igitur  haec  tanta  facimus?  quom  cetera  perparva  sint, 
de  sacris  autem,  qui  locus  patet  latius,*haec  sit  una 
sententia,  ut  conserventur  semper  et  demceps  familiis 

prodantur  et,   ut  in  lege  posui,   perpetua  sint  sacra. 

48  f  Haec  posite  haec  iura  pontificum  auctoritate  conse- 
cuta  sunt^  ut,  ne  morte  patris  familias  sacrorum  me- 
moria  occideret,  iis  essent  ea  adiuncta,  ad  quos  eiusdem 
morte  pecunia  venerit.    Hoc  uno  posito,  quod  est  ad  5 
cognitionem  disciplinae  satis,  innumerabilia  nascuntur, 
quibus  implentur  iuris  consultorum  libri;   quaeruntur 
enim,  qui  astringantur  sacris.    Heredum  causa  iustis- 
sima  est;  nulla  est  enim  persona,  quae  ad  vicem  eius, 
qui   e  vita  emigrarit,   propius   accedat.     Deinde,  qui  lo 
morte  testamentove  eius  tantundem  capiat,   quantum 
omnes  heredes.     Id  quoque   ordine;    est  enim   ad  id; 
quod   propositum  est,    adcommodatum.     Tertio   loco, 
si  nemo  sit  heres,  is,  qui  de  bonis,  quae  eius  fuerint, 
quom    moritur,    usu    ceperit    plurimum    possidendo.  i5 
Quarto,   qui,   si  nemo  sit,  qui  ullam  rem  ceperit,  de 

49  creditoribus  eius  plurimum  servet.  Extrema  illa  per- 
sona  est,  ut  is,  si  qui  ei,  qui  mortuus  sit,  pecimiam 
debuerit  neminique  eam  solverit,  proinde  habeatur, 
quasi  eam  pecuniam  ceperit.  20 

20  Haec  nos  a  Scaevola  didicimus  non  ita  descripta 
ab  antiquis.  Nam  illi  quidem  his  verbis  docebant: 
tribus  modis  sacris  adstringi,  aut  hereditate,  aut  si 
maiorem  partem  pecuniae  capiat,  aut,  si  maior  pars 

50  pecuniae  legata  est,  si  inde  quippiam  ceperit.  Sed  25 
pontificem  sequamur.  Videtis  igitur  omnia  pendere 
ex  uno  illo,  quod  pontifices  cum  pecunia  sacra  con- 
iungi  volunt  isdemque  ferias  et  caerimonias  adscriben- 
das  putant.  Atque  etiam  dant  hoc  Scaevolae,  quom 
est  partitio,  ut,  si  in  testamento  deducta  scripta  non  30 
sit  ipsique  minus  ceperint,  quam  omnibus  heredibus 
relinquatur,  sacris  ne  alligentur.  In  donatione  hoc 
iidem  secus  interpretantur,  et,  quod  pater  familias  in 
eius  donatione,  qui  in  ipsius  potestate  est,  adprobavit, 
ratum  est;  quod  eo  insciente  factum  est,  si  id  is  non  35 

51  adprobat,  ratum  non  est.  His  propositis  quaestiun- 
culae  multae  nascuntur,  quas,  qui  intellegat  f  non,  si 

ad  caput  referat,  per  se  ipse  facile  perspiciat.  Veluti, 
si  minus  quis  cepisset,  ne  sacris  alligaretur^  et  post  de 
eius  heredibus  aliquis  exegisset  pro  sua  parte  id,  quod 
ab  eo,  quoi  ipse  heres  esset,  praetermissum  fuisset,  eaque 

5  pecunia  non  minor  esset  facta  cum  superiore  exac- 
tione,  quam  heredibus  omnibus  esset  relicta,  qui  eam 
pecuniam  exegisset^  solum  sine  coheredibus  sacris  al- 
ligari.  Quin  etiam  cavent,  ut^  cui  plus  legatum  sit^ 
quam  sine  religione  capere  liceat,  is  per  aes  et  libram   • 

10  heredes  testamenti  solvat,  propterea  quod  eo  loco  res 
est  ita  soluta  hereditate,  quasi  ea  pecunia  legata  non 
esset. 

Hoc  ego  loco  multisque  aliis  quaero  a  vobis,  Scae-^^ 
volae,  pontifices   maximi  et  homines  meo  quidem  iu- 

15  dicio  acutissimi,  quid  sit,  quod  ad  ius  pontificium  ci- 
vile  appetatis;  civilis  enim  iuris  scientia  pontificium 
quodam  modo  tollitis.  Nam  sacra  cum  pecunia  pon- 
tificum  auctoritate,  nuUa  lege  coniuncta  sunt.  Itaque 
si  vos  tantum  modo  pontifices  essetis,  pontificalis  ma- 

20  neret  auctoritas,  sed  quod  iidem  iuris  civilis  estis 
peritissimi,  hac  scientia  illam  eluditis.  Placuit  P.  Scae- 
volae  et  Ti.  Coruncanio,  pontificibus  maximis,  itemque 
ceteris  eos,  qui  tantundem  caperent,  quantum  omnes 
heredes,  sacris  alligari.     Habeo  ius  pontificium;   quid  53 

25  huc  accessit  ex  iure  civili?  Partitionis  caput  scriptum 
caute,  ut  centum  nummi  deducerentur;  inventa  est  ra- 
tio,  cur  pecunia  sacrorum  molestia  liberaretur.  Quodsi 
hoc,  qui  testamentum  faciebat,  cavere  noluisset,  ad- 
monet  iuris  consultus   hic   quidem   ipse  Mucius,  pon- 

30  tifex  idem,  ut  minus  capiat,  quam  omnibus  heredibus 
relinquatur;  super  dicebant  quicquid  cepisset,  ad- 
stringi;  rursus  sacris  liberantur.  Hoc  vero  nihil  ad  pon- 
tificium  ius  et  e  medio  est  iure  civili,  ut  per  aes  et 
libram  heredem  testamenti  solvant  et  eodem  loco  res 

35  sit,  quasi  ea  pecunia  legata  non  esset,  si  is,  cui  lega- 
tum  est,  stipulatus  est  id  ipsum,  quod  legatum  est,  ut 
ea  pecunia  ex  stipulatione  debeatur,  sitque  ea  non .... 

54  doctum  hominem  sane,  cuius  fuit  Accius  perfami- 
liaris,  sed  mensenl,  credo,  extremum  anni^  ut  veteres 
Februarium,  sic  liic  Decembrem  sequebatur.  Hostia  au- 
tem  maxima  parentare  pietatis.esse  adiunctum  putabat. 

^^       lam  tanta  religio  est  sepulckrorum,  ut  extra  sacra  5 
et  gentem  inferri  fas  negent  esse,  idque  apud  maiores 
nostros  A.  Torquatus  in  gente  Popillia  iudicavit.    Nec 
vero  tam  denicales,  quae  a  nece  appellatae  sunt^  quia 
residentur  mortuis,  quam  ceterorum  caelestium  quieti 
dies  feriae  nominarentur,  nisi  maiores  eos,  qui  ex  hac  lo 
vita  migrassent,  in  deorum  numero  esse  voluissent.  Eas 
in  eos  dies  conferre  ius,  ut  nec  ipsius  neque  publicae 
feriae  sint;  totaque  huius  iuris  conpositio  pontificalis 
magnam  religionem  caerimoniamque  declarat.    Neque 
necesse  est  edisseri  a  nobis,  quae  finis  funestae  fami-  is 
liae,  quod  genus  sacrificii  Lari  vervecibus  fiat,  quem 
ad  modum  os  resectum  terra  obtegatur,  quaeque  in 
porca   contracta  iura  sint,   quo   tempore  incipiat  Se- 
pulchrum  esse  et  religione  teneatur. 

56  At  mihi  quidem  antiquissimum  sepulturae  genus  20 
illud  fuisse  videtur,  quo  apud  Xenophontem  Cyrus  uti- 
tur;  redditur  enim  terrae  corpus  et  ita  locatum  ac  si- 
tum  quasi  operimento  matris  obducitur.  Eodemque  ritu 
in  eo  sepulchro,  quod  haud  ]^iocu\  a  Fontis  ara  est,  regem 
nostrum  Numam  conditum  accepimus  gentemque  Corne-  25 
liam  usque  ad  memoriam  nostram  hac  sepultura  scimus 
esse  usam.  C.  Marii  sitas  reliquias  apud  Anienem  dis- 
sipari  iussit  Sulla  victor  acerbiore  odio  incitatus,  quam 

57  si  tam  sapiens  fuisset,  quam  fuit  vehemens.  Quod 
haud  scio  an  timens  ne  suo  corpori  posset  accidere  30 
primus  e  patriciis  Corneliis  igni  voluit  cremari.  De- 
clarat  enim  Ennius  de  Africano:  'Hic  est  ille  si- 
tus'.  Vere;  nam  siti  dicuntur  ii,  qui  conditi  sunt. 
Nec  tamen  eorum  ante  sepulchrum  est,  quam  iusta 
facta  et  porcus  caesus  est.  Et  quod  nunc  communi-  35 
ter  in  omnibus  sepultis  venit  usu,  ut  humati  dicantur, 
id  erat  proprium  tum  in  iis,  quos  humus  iniecta  con- 

texerat,  eumque  morem  ius  pontificale  confirmat;  nam 
prius  quam  in  os  iniecta  gleba  est,  locus  ille,  ubi 
crematum  est  corpus,  nihil  habet  religionis;  iniecta 
gleba  ftum  et  illis  humatus  est,  et  gleba  vocatur,  ac 

5  tum  denique  multa  religiosa  iura  conplectitur.  Itaque 
in  eo,  qui  in  nave  necatus,  deinde  in  mari  proiectus 
esset,  decrevit  P.  Mucius  familiam  puram,  quod  os 
supra  terram  non  extaret;  porcam  heredi  esse  con- 
tractam,  et  habendas  triduum  ferias,  et  porco  femina  * 

10  piacuhim  fpati;  si  in  mari  mortuus  esset,  eadem  prae- 
ter  piaculum  et  ferias. 

Att.  Video,  quae  sint  in  pontificio  iure,  sed  quaero,  ^g 
ecquidnam  sit  in  legibus.     M.  Pauca  sane,  Tite,  et, 
uti  arbitror,  non  ignota  vobis;  sed  ea  non  tam  ad  reli- 

15  gionem  spectant  quam  ad  ius  sepulchrorum.  Homi- 
nem  mortuum,  inquit  lex  in  xii,  in  urbe  ne  se- 
pelito  neve  urito;  credo  vel  propter  ignis  pericuhim. 
Quod  autem  addit:  neve  urito,  indicat,  non  qui  ura- 
tur,  sepeliri,  sed  qui  humetur.    Att.  Quid,  qui  post 

20  XII  in  urbe  sepulti  sunt  clari  viri?  31.  Credo,  Tite, 
fuisse  aut  eos,  quibus  hoc  ante  hanc  legem  virtutis 
causa  tributum  est,  ut  Poplicolae,  ut  Tuberto,  quod 
eorum  posteri  iure  tenuerunt,  aut  eos,  si  qui  hoc,  ut 
C.  Fabricius,    virtutis   causa  soluti  legibus  consecuti 

25  sunt.  Sed  ut  in  urbe  sepeliri  lex  vetat,  sic  decretum 
a  pontificum  collegio  non  esse  ius  in  loco  publico 
fieri  sepulchrum.  Nostis  extra  portam  Collinam  aedem 
Honoris;  aram  in  eo  loco  fuisse  memoriae  proditum 
est;    ad    eam    quom   lamina    esset   inventa    et    in    ea 

30  scriptum  lamina:  *Honoris',  eacausafuit,  ?<^aedishaec 
dedicaretur.  Sed  quom  multa  in  eo  loco  sepulchra 
fuissent,  exarata  sunt;  statuit  enim  collegium  locum 
publicum  non  potuisse  privata  religione  obligari. 

lam   cetera  in  xii  minuendi  sumptus  simt  lamen-  69 

35  tationisque  funebris,  translata  de  Solonis  fere  legi- 
bus.  Hoc  plus,  inquit,  ne  facito:  Rogum  ascea 
ne  polito.    Nostis,  quae  sequuntur;  discebamus  enim 

428  DE  LEGIBUS 

pueri  XII  ut  carmen  necessarium;  quas  iam  nemo 
discit.  Extenuato  igitur  sumptu  tribus  riciniis  et  tu- 
nicla  purpurea  et  decem  tibicinibus  tollit  etiam  la- 
mentationem:  Mulieres  genas  ne  radunto  neve 
lessum  funeris  ergo  babento.  Hoc  veteres  inter- 5 
pretes  Sex.  Aelius,  L.  Acilius  non  satis  se  intellegere 
dixerunt,  sed  suspicari  vestimenti  aliquod  genus  fune- 
bris,  L.  Aelius  lessum  quasi  lugubrem  eiulationem, 
ut  vox  ipsa  significat;  quod  eo  magis  iudico  verum 
esse,  quia  lex  Solonis  id  ipsum  vetat.  Haec  laudabilia  lo 
et  locupletibus  fere  cum  plebe  communia;  quod  qui- 
dem  maxime  e  natura  est,  tolli  fortunae  discrimen 
in  morte. 

^^        Cetera  item  funebria,   quibus  luctus  augetur,  xii 
sustulerunt.     Homini,  inquit,  mortuo  ne  ossa  le- 15 
gito,    quoi    pos    funus    faciat.     Excipit   bellicam 
peregrinamque  mortem.    Haec  praeterea  sunt  in  legi- 
bus  f  de  uncturaque  servilis  unctura  tollitur  omnis- 
que    circumpotatio ;    quae    et    recte    tolluntur   neque 
tollerentur,   nisi  fuissent.     Ne   sumptuosa  resper-20 
sio,  ne   longae  coronae  nec  acerrae  praeterean- 
tur.     Illa   iam    significatio    est    laudis    ornamenta   ad 
mortuos  pertinere,   quod  coronam  virtute  partam 
et    ei,    qui    peperisset,    et    eius    parenti    sine   fraude 
esse  lex  inpositam  iubet.     Credoque,  quod  erat  facti-  25 
tatum,   ut   uni    plura   fimera   fierent   lectique    plures 
sternerentur,  id  quoque  ne  fieret,   lege  sanctum  est. 
Qua  in  lege  quom  esset:  neve  aurum  addito,  vi- 
clete,  quam  humane  excipiat  altera  lex:   at  cui  auro 
dentes  vincti  escunt,  ast  im  cum  illo  sepeliet  30 
uretve,   se    fraude   esto.     Et    simul  illud  videtote, 

61  aliud  habitum  esse  sepelire  et  urere.  Duae  sunt  prae- 
terea  leges  de  sepulchris,  quarum  altera  privatorum 
aedificiis,  altera  ipsis  sepulchris  cavet.  Nam  quod  ro- 
gum  bustumve  novum  vetat  propius  sexaginta  35 
pedes  adigi  aedes  alienas  invito  domino,  incen- 
dium  veretur  f  acerbum  vetat;   quod  autem  forum, 

id  est  vestibulum  sepulchri^  bustumve  usu  capi  ve- 
tat,  tuetur  ius  sepulchrorum.  Haec  habemus  in  xii 
sane  secundum  naturam,  quae  norma  legis  est;  reli- 
qua   sunt   in  more:   funus  ut  indicatur,   si  quid  ludo- 

5  rum,  dominusque  funeris  utatur  accenso  atque  lictori- 
bus,  honoratorum  virorum  laudes  in  contione  memo-  62 
rentur  easque  etiam  cantus  ad  tibicinem  prosequatur^ 
cui  nomen  neniae,   quo  vocabulo  etiam  apud  Graecos 
cantus  lugubres  nominantur. 

10        Att.  Gaudeo  nostra  iura  ad  naturam  accommodari25 
maiorumque  sapientia  admodum  delector;  sed  requiro, 
ut    ceteri   sumptus,    sic   etiam   sepulchrorum   modum. 
M.  Recte   requiris;   qiios   enim  ad  sumptus  progressa 
iam  ista  res  sit^  in  C.  Figuli  sepulchro  vidisse  te  credo. 

15  Minimam  olim  istius  rei  fuisse  cupiditatem  multa  ex- 
tant  exempla  maiorum.  Nostrae  quidem  legis  inter- 
pretes,  quo  capite  iubentur  sumptum  et  luctum  remo- 
vere  a  deorum  Manium  iure,  hoc  intellegant  in  pri- 
mis,    sepulchrorum    magnificentiam    esse   minuendam. 

20  Nec  haec  a  sapientissimis  legum  scriptoribus  neglecta  63 
sunt;  nam  et  Athenis  iam  ah  illo  primo  rege  Cecrope, 
ut   aiunt,   permansit  hoc  ius  terra  humandi;  f  quam 
quom  proxumi  fecerant  obductaque  terra  erat,  frugibus 
obserebatur,  ut  sinus  et  gremium  quasi  matris  mortuo 

25  tribueretur,  solum  autem  frugibus  expiatum  ut  vivis 
redderetur.  Sequebantur  epulae,  quas  inibant  propinqui 
coronati,  apud  quos  de  mortui  laude  f  quomni  quid  veri 
erat  praedicatum  (nam  mentiri  nefas  habebatur),  f  ad 
iusta  confecta  erant.  Posteaquam,  ut  scribit  Phalereus,  64 

30  sumptuosa  fieri  funera  et  lamentabilia  coepissent,  So- 
lonis  lege  sublata  sunt;  quam  legem  eisdem  prope 
verbis  nostri  decemviri  in  decimam  tabulam  coniece- 
runt;  nam  de  tribus  riciniis  et  pleraque  illa  Solonis 
sunt;   de  lamentis  vero  expressa  verbis  sunt:  Mulie- 

35res  genas  ne  radunto  neve  lessum  funeris  ergo 
habento. 

De  sepulchris  autem  nihil  est  apud  Solonem  am-26 

28* 

plius,  quam  ne  quis  ea  deleat  neve  alienum  in- 
ferat,  poenaque  est^  si  quis  bustum  (nam  id 
puto  appellari  tvu^ov)  aut  monimentum,  inquit, 
aut  columnam  violarit,  laeserit,  fregerit.  Sed 
post  aliquanto  propter  has  amplitudines  sepulchrorum,  5 
quas  in  Ceramico  videmus,  lege  sanctum  est,  ne  quis 
sepulchrum  faceret  operosius,  quam  quod  de- 

65  cem  homines  effecerint  triduo;  neque  id  opere 
tectorio  exornari  nec  hermas,  quos  vocant,  licebat  in- 
poni,  nec  de  mortui  laude  nisi  in  publicis  sepulturis  jo 
nec  ab  alio,  nisi  qui  publice  ad  eam  rem  constitutus 
esset,  dici  licebat.  Sublata  etiam  erat  celebritas  vi- 
rorum  ac  mulierum,  quo  lamentatio  minueretur;  auget 

66  enim  luctum  concursus  hominum.     Quocirca  Pittacus 
omnino   accedere   quemquam  vetat  in  funus  aliorum.  is 
Sed  ait  rursus  idem  Demetrius  increbruisse  eam  fu- 
nerum  sepulchrorumque  magnificentiam,  quae  nunc  fere 
Romae    est;    quam    consuetudinem    lege    minuit  ipse; 
fuit  enim  hic  vir,  ut  scitis,  non  solum  eruditissimus, 
sed  etiam  civis  e  re  publica  maxime  tuendaeque  civi-  20 
tatis  peritissimus.    Is  igitur  sumptum  minuit  non  so- 
lum  poena,  sed  etiam  tempore;  ante  lucem  enim  iussit 
efferri.     Sepulchris  autem  novis  finivit  modum;   nam 
super  terrae  tumulum  noluit  quicquam  statui  nisi  co- 
lumellam  tribus  cubitis  ne  altiorem  aut  mensam  aut  25 
labellum    et    huic    procurationi    certum    magistratum 
praefecerat. 

^J  Haec  igitur  Athenienses  tui.  Sed  videamus  Pla- 
tonem,  qui  iusta  funerum  reicit  ad  interpretes  religio- 
num;  quem  nos  morem  tenemus.  De  sepulchris  autem  30 
dicit  haec:  vetat  ex  agro  culto  eove,  qui  coli  possit, 
ullam  partem  sumi  sepulchro;  sed  quae  natura  agri 
tantum  modo  efficere  possit,  ut  mortuorum  corpora 
sine  detrimento  vivorum  recipiat,  ea  potissimum  ut 
conpleatur;  quae  autem  terra  fruges  ferre  et  ut  ma-  35 
ter  cibos   suppeditare  possit,  eam  ne  quis  nobis  mi- 

68  nuat  neve  vivos  neve  mortuos.     Extrui  autem  vetat 

sepulchrum  altius,  quam  quod  qidnque  homines  quinque 
diebus  absolverint,  nec  e  lapide  excitari  plus  nec  in- 
poni,  quam  quod  capiat  laudem  mortui  incisam  ne 
plus  quattuor  herois  versibus,  quos  ^longos'  appellat 

5  Ennius.  Habemus  igitur  huius  quoque  auctoritatem 
de  sepulchris  summi  viri,  a  quo  item  funerum  sumptus 
praefinitur  ex  censibus  a  minis  quinque  usque  ad  mi- 
nam.  Deinceps  dicit  eadem  illa  de  inmortalitate  ani- 
morum   et  reliqua  post  mortem  tranquillitate  bono-    < 

10  rum,  poenis  impiorum.  69 

Habetis  igitur  explicatum  omnem,  ut  arbitror,  re- 

ligionum  locum.     Q.  Nos  vero,  frater,  et  copiose  qui- 

dem;  sed  perge  cetera.    31.  Pergam  equidem  et^  quon- 

iam  libitum  est  vobis  me  ad  haec  inpellere,  hodierno 

15  sermone  conficiam,  spero,  hoc  praesertim  die;  video 
enim  Platonem  idem  fecisse,  omnemque  orationem 
eius  de  legibus  peroratam  esse  uno  aestivo  die.  Sic 
igitur  faciam  et  dicam  de  magistratibus-,  id  enim  est 
profecto,  quod  constituta  relignone  rem  publicam  con- 

20  tineat  maxime.  Att.  Tu  vero  dic  et  istam  rationem, 
quam  coepisti,  tene. 

Dis  immortalibus  proximi  et  dignitate  et  potestate  sunt 
magistratus.  Itaque  constituta  religione  statim  Cicero  de  ma- 
gistratibus  leges  eodem  modo  prooemio  et  explicatione  adiectis 
subiecit,  quibus  eorum  genera,  potestas  imperiumque  definiun- 
tur.  Ita  autem  sapienter  a  maioribus  tota  haec  rei  publicae 
pars  constituta  videbatur,  ut  non  multum.  in  ea  novandum  pu- 

taret.  Quam  ob  rem  discriptionem  magistratuum  Romanam 
retinuit  nec  multum  attulit  novi.  Explicationis  magna  pars 
interiit,  in  ea  autem,  quae  mansit,  egregiae  et  sapientes  de 
legationibus  liberis,  de  potestate  tribunicia,  de  senatus  sancti- 
tate  et  integritate,  de  legibus  tabellariis  etc.  disputationes  re- 
periuntur.  In  epilogo  significantur  librorum,  qui  interciderunt, 
consequentium  summaria. 


\  Marcus.  Sequar  igitur,  ut  institui,  divinum  illum 
virum,  quem  quadam  admiratione  commotus  saepius 
fortasse  laudo,  quam  necesse  est.  Att.  Platonem  vi- 
delicet  dicis.  M.  Istum  ipsura,  Attice.  Att.  Tu  vero 
eum  nec  nimis  valde  umquam  nec  nimis  saepe  lau-  5 
daveris;  nam  hoc  mihi  etiam  nostri  illi,  qui  neminem 
nisi  suum  laudari  volunt,  concedunt,  ut  eum  arbitratu 
meo  diligam.  M.  Bene  hercle  faciunt.  Quid  enim 
est  elegantia  tua  dignius?  cuius  et  vita  et  oratio  con- 
secuta  mihi  videtur  difficillimam  illam  societatem  gra-  lo 
vitatis  cum  humanitate.  Att.  Sane  gaudeo^  quod  te 
interpellavi,  quoniam  quidem  tam  praeclarum  mihi 
dedisti  iudicii  tui  testimonium.     Sed  perge,  ut  coepe- 

2  ras.    M.  Laudemus  igitur  prius  legem  ipsam  veris  et 
propriis  generis  sui  laudibus.    Att.  Sane  quidem,  sicut  i5 
de  religionum  lege  fecisti. 

M.  Videtis   igitur  magistratus  hanc  esse  vim,  ut 
praesit  praescribatque  recta  et  utilia  et  coniuncta  cum 
legibus.     Ut    enim   magistratibus    leges,    ita   populo 
praesunt   magistratus,   vereque   dici  potest  magistra-  20 
tum  legem  esse  loquentem,  legem  autem  mutum  ma- 

3  gistratum.  Nihil  porro  tam  aptum  est  ad  ius  con- 
dicionemque  naturae  (quod  quom  dico,  legem  a  me 
dici  intellegi  volo)  quam  imperium;  sine  quo  nec  do- 
mus  ulla  nec  civitas  nec  gens  nec  hominum  univer-  25 
sum  genus  stare  nec  rerum  natura  omnis  nec  ipse 
mundus  potest;  nam  et  hic  deo  paret,  et  huic  oboediunt 
maria    terraeque,    et   hominum    vita  iussis   supremae 

-j  legis  obtemperat.    Atque  ut  ad  haec  citeriora  veniam 

et  notiora  nobis,  omnes  antiquae  gentes  regibus  quon- 
dam  paruerunt.  Quod  genus  imperii  primum  ad  ho- 
mines  iustissimos  et  sapientissimos  deferebatur  (idque 
[ut]  in  re  publica  nostra  maxime  valuit,  quoad  ei  re- 
5  galis  potestas  praefuit),  deinde  etiam  deinceps  posteris 
prodebatur,  quod  [et]  in  iis  etiam,  qui  nunc  regnant, 
manet.  Quibus  autem  regia  potestas  non  placuit,  non 
ii  nemini,  sed  non  semper  uni  parere  voluerunt.  Nos 
autem  quoniam  leges  damus  liberis  populis,  quaeque 

10  de   optima   re  publica  sentiremus,   in  sex  libris  ante' 
diximus,  accommodabimus  hoc  tempore  leges  ad  illum, 
quem  probamus,  civitatis  statum.    Magistratibus  igitur  5 
opus    est,    sine    quorum   prudentia   ac   diligentia  esse 
civitas  non  potest,   quorumque  discriptione  omnis  rei 

15  publicae  moderatio  continetur.  Neque  solum  his  prae- 
scribendus  est  imperandi,  sed  etiam  civibus  obtempe- 
randi  modus;  nam  et  qui  bene  imperat,  paruerit  ali- 
quando  necesse  est,  et  qui  modeste  paret,  videtur,  qui 
aliquando    imperet,    dignus    esse.     Itaque    oportet    et 

20  eum,  qui  paret,  sperare  se  aliquo  tempore  imperatu- 
rum  et  illum,  qui  imperat,  cogitare  brevi  tempore 
sibi  esse  parendum.  Nec  vero  solum  ut  obtcmperent 
oboediantque  magistratibus,  sed  etiam  ut  eos  colant 
diligantque,  praescribimus,  ut  Charondas  in  suis  facit 

25  legibus;  noster  vero  Plato  Titanum  e  genere  statuit 
eos,  qui,  ut  illi  caelestibus,  sic  hi  adversentur  magi- 
stratibus.  Quae  quom  ita  sint,  ad  ipsas  iam  leges 
veniamus,  si  placet.  Att.  Mihi  vero  et  istud  et  ordo 
iste  rerum  placet. 

30        M.   lusta   imperia    sunto,    iisque    cives  mo-  g 
deste  ac  sine  recusatione  parento;  magistratus 
nec  oboedientem  et  noxium  civem  multa,   vin- 
culis   verberibusve   coherceto,   ni  par  maiorve 
potestas   populusve  prohibessit,   ad   quos  pro- 

S5vocatio  esto.  Quom  magitratus  iudicassit  in- 
rogassitve,  per  populum  multae  poenae  certa- 
tio    esto.     Militiae   ab   eo,   qui  imperabit,  pro- 

vocatio  nec  esto,  quodque  is,  qui  bellum  geret, 
imperassit,  ius  ratumque  esto. 

Minores  magistratus  partiti  iuris  ploeres 
im  ploera  sunto.  Militiae,  quibus  iussi  erunt, 
imperanto  eorumque  tribuni  sunto,  domipe-s 
cuniam  publicam  custodiunto,  vincula  sontium 
servanto,  capitalia  vindicanto,  aes,  argentum 
aurumve  publice  signanto,  litis  contractas  iu- 
dicanto,  quodcumque  senatus  creverit,  agunto. 

7  Suntoque  aediles  curatores  urbis,  annonae  lo 
ludorumque   soUemnium,   ollisque  ad  bonoris 
amplioris  gradum  is  primus  ascensus  esto. 

Censores  populi  aevitates,  suboles,  familias 
pecuniasque  censento,  urbis  tecta  templa,  vias 
aquas,  aerarium  vectigalia  tuento  populique  i5 
partis  in  tribus  discribunto,  exin  pecunias, 
aevitatis,  ordines  partiunto,  equitum  peditum- 
que  prolem  discribunto,  caelibes  esse  prohi- 
bento,  mores  populi  regunto,  probrum  in  se- 
natu  ne  relinquonto;  bini  sunto,  magistratum  20 
quinquennium  habento;  reliqui  magistratus 
annui  sunto;  eaque  potestas  semper  esto. 

8  luris  disceptator,  qui  privata  iudicet  iudi- 
carive  iubeat,  praetor  esto;  is  iuris  civilis  cu- 
stos  esto;  huic  potestate  pari,  quotcumque  se- 25 
natus  creverit  populusve  iusserit,  tot  sunto. 

Regio  imperio  dao  sunto,  iique  a  praeeundo, 
iudicando,  consulendo  praetores,  iudices,  con- 
sules   appellamino;   militiae   summum  ius   ha- 
bento,  nemini  parento;  oUis  salus  populi  su-  30 
prema  lex  esto. 

9  Eumdem  magistratum,  ni  interfuerint  de- 
cem  anni,  ne  quis  capito;  aevitatem  annali 
lege  servanto. 

Ast  quando  duellum  gravius,  discordiae  ci-  35 
vium  escunt,  oenus  ne  amplius  sex  menses,  si 
senatus  creverit,  idem  iuris,  quod  duo  consu- 

les,  teneto,  isque  ave  sinistra  dictus  populi 
magister  esto;  equitatumque  qui  regat,  habeto 
pari  iure  cum  eO;  quicumque  erit  iuris  discep- 
tator;  reliqui  magistratus  ne  sunto. 

5  Ast  quando  consules  magisterve  populi  nec 
escunt,  auspicia  patrum  sunto,  ollique  ec  se 
produnto,  qui  comitiatu  creare  consules  rite 
possint. 

Imperia,    potestates,    legationes,  quom   se-  » 

10  natus  creverit  populusve  iusserit,  ex  urbe  ex- 
eunto,  duella  iusta  iuste  gerunto,  sociis  par- 
cunto,   se  et  suos  continento,  populi  sui  glo- 
riam  augento,  domum  cum  laude  redeunto. 
Rei  suae  ergo  ne  quis  legatus  esto. 

15  Plebes  quos  pro  se  contra  vim  auxilii  ergo 
decem  creassit,  ei  tribuni  eius  sunto,  quodque 
ii  prohibessint  quodque  plebem  rogassint,  ra- 
tum  esto;  sanctique  sunto  neve  plebem  orbam 
tribunis  relinquonto. 

20        Omnes  magistratus  auspicium  iudiciumque  lo 
habento,   exque   eis  senatus  esto;  eius  decreta 
rata    sunto;   ast   potestas    par   maiorve  prohi- 
bessit,  perscripta  servanto. 

Is  ordo  vitio  vacato,  ceteris  specimen  esto. 

25  Creatio  magistratuum,  iudicia  populi,  iussa 
vetita  quom  suffragio  cosciscentur,  optuma- 
tibus  nota,  plebi  libera  sunto. 

Ast  quid  erit,  quod  extra  magistratus  coe-  4 
rari  oesus  sit,  qui  coeret,  populus  creato  eique 

30  ius  coerandi  dato. 

Cum  populo  patribusque  agendi  ius  esto 
consuli,  praetori,  magistro  populi  equitumque 
eique,  quem  patres  prodent  consulum  rogan- 
dorum    ergo;    tribunisque,    quos    sibi    plebes 

35  creassit,  ius  esto  cum  patribus  agendi;  iidem 
ad  plebem,  quod  oesus  erit,  ferunto. 

Quae  cum  populo  quaeque  in  patribus  agen- 
tur,  modica  sunto. 
11         Senatori,    qui    nec    aderit,    aut    causa    aut 
culpa  esto;  loco  senator  et  modo  orato,  causas 
populi  teneto.  5 

Vis  in  populo  abesto.  Par  maiorve  potestas 
plus  valeto.  Ast  quid  turbassitur  in  agendo, 
fraus  actoris  esto.  Intercessor  rei  malae  sa- 
lutaris  civis  esto. 

Qui   agent,    auspicia    servanto,    auguri   pu-  10 
blico  parento,  promulgata  proposita  in  aerario 
cognita    agunto,    nec    plus    quam    de    singulis 
rebus  semel  consulunto,  rem  populum  docento, 
doceri  a  magistratibus  privatisque  patiunto, 

Privilegia    ne    inroganto;    de    capite    civis  15 
nisi  per  maximum  comitiatum  ollosque,  quos 
censores   in  partibus  populi  locassint,   ne  fe- 
runto. 

Donum    ne    capiunto    neve    danto    neve    pe- 
tenda  neve  gerenda  neve  gesta  potestate.  Quod  20 
quis    earum    rerum    migrassit,    noxiae    poena 
par  esto. 

Censores  fidem  legum  custodiunto;  privati 
ad  eos  acta  referunto  nec  eo  magis  lege  li- 
beri  sunto.  25 

Lex  recitata  est.  Discedere  et  tabellam  iubebo  dari. 
j2  Q'  Quam  brevi,  frater,  in  conspectu  posita  est  a 
te  onmium  magistratuum  discriptio,  sed  ea  paene  no- 
strae  civitatis,  etsi  a  te  paulum  adlatum  est  novi. 
M.  Rectissime,  Quinte,  animadvertis ;  baec  est  enim,  30 
quam  Scipio  laudat  in  illis  libris  et  quam  maxime 
probat  temperationem  rei  publicae,  quae  effici  non 
potuisset  nisi  tali  discriptione  magistratuum.  Nam  sic 
habetote,  magistratibus  iisque,  qui  praesint,  contineri 
rem  publicam,  et  ex  eorum  conpositione,  quod  cuius-  35 
que  rei  publicae  genus  sit,  intellegi.  Quae  res  quom 
sapientissime  moderatissimeque  constituta  esset  a  ma- 

ioribus  nostris,  nihil  habui  sane,  non  modo  multum, 
quod  putarem  novandum  in  legibus.    Arr.  Reddes  igi-  13 
tur   nobis,    ut  in  religionis  lege  fecisti  admonitu  et 
rogatu  meo,  sic  de  magistratibus  ut  disputes,  quibus 

5  de  causis  maxime  placeat  ista  discriptio.  M.  Faciam, 
Attice,  ut  vis,  et  locum  istum  totum,  ut  a  doctissi- 
mis  Graeciae  quaesitum  et  disputatum  est,  explicabo 
et,  ut  institui,  nostra  iura  attingam.  Att.  Istud  maxime 
expecto    disserendi    genus.     M.   Atqui   pleraque    sunt 

10  dicta  in  illis  libris,  quod  faciendum  fuit,  quom  de' 
optuma  re  publica  quaereretur;  sed  huius  ioci  de  ma- 
gistratibus  sunt  propria  quaedam  a  Theophrasto  pri- 
mum,  deinde  a  Dione  Stoico  quaesita  subtilius. 

Att.  Ain   tandem?   etiam   a  Stoicis   ista  tractata  ^^ 

15  sunt?  31.  Non  sane  nisi  ab  eo,  quem  modo  nominavi, 
et  postea  a  magno  homine  et  in  primis  erudito,  Pan- 
aetio.  Nam  veteres  verbo  tenus  acute  illi  quidem, 
sed  non  ad  hunc  usum  popularem  atque  civilem  de  re 
publica  disserebant.   Ab  hac  familia  magis  ista  mana- 

20  runt  Platone  principe;  post  Aristoteles  inlustravit 
omnem  hunc  civilem  in  disputando  locum  Heraclides- 
quePonticus  profectus  ab  eodemPlatone;  Theophrastus 
vero  institutus  ab  Aristotele  habitavit,  ut  scitis,  in 
eo  genere  rerum,  ab  eodemque  Aristotele  doctus  Di- 

25  caearchus  huic  rationi  studioque  non  defuit;  post  a 
Theophrasto  Phalereus  ille  Demetrius,  de  quo  feci 
supra  mentionem,  mirabiliter  doctrinam  ex  umbracu- 
lis  eruditorum  otioque  non  modo  in  solem  atque  in 
pulverem,  sed  in  ipsum  discrimen  aciemque  produxit. 

30  Nam  et  mediocriter  doctos  magnos  in  re  publica  vi- 
ros  et  doctissimos  homines  non  nimis  in  re  publica 
versatos  multos  commemorare  possumus;  qui  vero 
utraque  re  excelleret,  ut  et  doctrinae  studiis  et  re- 
genda  civitate  princeps  esset,  quis  facile  praeter  hunc 

S5  inveniri  potest? 

Att.  Puto  posse,  et  quidem  aliquem.  de  tribus  no- 
bis;  sed  perge,  ut  coeperas. 

^  M.  Quaesitum  igitur  ab  illis  est,  placeret«€  unum 
in  civitate  esse  magistratum,  cui  reliqui  parerent,  quod 
exactis  regibus  intellego  placuisse  nostris  maioribus. 
Sed  quoniam  regale  civitatis  genus  probatum  quon- 
dam  postea  non  tam  regni  quam  regis  vitiis  repudia-  5 
tum  est,  nomen  tantum  videbitur  regis  repudiatum, 
res  manebit,   si  unus  omnibus  reliquis  magistratibus 

16  imperabit.  Quare  nec  ephori  Lacedaemone  sine  causa 
a  Theopompo  oppositi  regibus  nec  apud  nos  consuli- 
bus  tribuni.  Nam  illud  quidem  ipsum,  quod  in  iure  lo 
positum  est,  habet  consul,  ut  ei  reliqui  magistratus 
omnes  pareant  excepto  tribuno,  qui  post  extitit,  ne 
id,  quod  fuerat,  esset.  Hoc  enim  primum  minuit  con- 
sulare  ius,  quod  exstitit,  ipse  qui  eo  non  teneretur^ 
deinde  quod  attulit  auxilium  reliquis  non  modo  ma-  i5 
gistratibus,  sed  etiam  privatis  consuli  non  parentibus. 

n  Q.  Magnum  dicis  malum;  nam  ista  potestate  nata 
gravitas  optimatium  cecidit  convaluitque  vis  multitu- 
dinis.  31.  Non  est,  Quinte,  ita.  Non  ius  enim  illud 
solum  superbius  populo  et  violentius  videri  necesse  20 
erat,  quo  posteaquam  modica  et  sapiens  temperatio 
accessit  .  .  .  .  f  convertem  lex  in  omnis  est. 

.|        Domum  cum  laude  redeunto.    Nihil  enim  prae- 
ter  laudem  bonis  atque  innocentibus  neque  ex  hosti- 
bus   neque  a  sociis  reportandum.     lam  illud  apertum  25 
est  profecto^  nihil  esse  turpius  quam  [est]  quemquam 
legari  nisi  rei  publicae  causa.     Omitto,  quem  ad  mo- 
dum  isti  se  gerant  atque  gesserint,  qui  legatione  he- 
reditatis  aut  syngraphas  suas  persequuntur;  in  homi- 
nibus  est  hoc  fortasse  vitium;  sed  quaero,  quid  reapse  3o 
sit   turpius    quam   sine   procuratione   senator   legatus, 
sine   mandatis,   sine  ullo  rei  publicae  munere.     Quod 
quidem    genus   legationis   ego   consul,    quamquam   ad 
commodum  senatus  pertinere  videbatur,  tamen  adpro- 
bante  senatu  frequentissimo,  nisi  mihi  levis  tribunus  35 
plebis   tum  intercessisset,   sustulissem.     Minui  tamen 
tempus  et^  quod  erat  infinitum,  amiuum  feci.    Ita  tur- 

pitudo  manet  diuturnitate  sublata.  Sed  iam,  si  pla- 
cet,  de  provinciis  decedatur  in  urbemque  redeatur. 
Att.  Nobis  vero  placet^  sed  iis,  qui  in  provinciis 
sunt,  minime  placet.     M.  At  vero,  Tite,  si  parebunt  19 

5  his  legibus,  nihil  erit  iis  urbe,  nihil  domo  sua  dul- 
cius  nec  lat^oriosius  molestiusque  provincia. 

Sed  sequitur  lex,  quae  sancit  eam  tribunorum  ple- 
bis  potestatem,  quae  est  in  re  publica  nostra;  de  qua 
disseri  nihil  necesse  est.     Q.  At  mehercule  ego,  fra- 

10  ter,  quaero,  de  ista  potestate  quid  sentias.  Nam  mihi 
quidem  pestifera  videtur,  quippe  quae  in  seditione  et 
ad  seditionem  nata  sit;  cuius  primura  ortum  si  re- 
cordari  volumus,  inter  arma  civium  et  occupatis  et 
obsessis  urbis  locis  procreatum  videmus.    Deinde  quom 

15  esset  cito  necatus  tamquam  ex  xii  tabulis  insignis  ad 
deformitatem   puer,   brevi   tempore   nescio  quo  pacto 
recreatus    multoque    taetrior    et   foedior   renatus    est. 
Quid  enim  ille  non  edidit?  qui  primum,  ut  impio  di-  9 
gnum  fuit,   patribus  omnem  honorem  eripuit,  omnia 

20  infima  summis  paria  fecit,   turbavit,    miscuit;    quom 
adflixisset  principum  gravitatem,  numquam  tamen  con- 
quievit.     Namque    ut  C.  Flaminium    atque    ea,    quae  20 
iam   prisca   videntur   propter  vetustatem,   relinquam, 
quid  iuris  bonis  viris  Ti.  Gracchi  tribunatus  reliquit? 

25  etsi  quinquennio  ante  D.  Brutum  et  P.  Scipionem 
consules  (quos  et  quantos  viros!)  homo  omnium  in- 
fimus  et  sordidissimus,  tribunus  plebis  C.  Curiatius, 
in  vincula  coniecit,  quod  ante  factum  non  erat.  C.  vero 
Gracchi  ruinis  et  iis  sicis,   quas  ipse  se  proiecisse  in 

30  forum  dixit,  quibus  digladiarentur  inter  se  cives,  nonne 
omnem  rei  publicae  statum  permutavit?  Quid  iam 
de  Saturnino,  Sulpicio,  reliquis  dicam?  quos  ne  de- 
pellere  quidem  a  se  sine  ferro  potuit  res  publica. 
Cur    autem    aut   vetera    aut    aliena   proferam   potius  21 

35  quam  et  nostra  et  recentia?  Quis  umquam  tam  audax, 
tam  nobis  inimicus  fuisset,  ut  cogitaret  umquam  de 
statu  nostro  labefactando,  nisi  mucronem  aliquem  tri- 

bunicium  exacuisset  in  nos?  quem  quom  homines  sce- 
lerati  ac  perditi  non  modo  ulla  in  domo,  sed  nulla 
in  gente  reperirent,  gentes  sibi  in  tenebris  rei  publicae 
perturbandas  putaverunt.  Quod  nobis  quidem  egre- 
gium  et  ad  inmortalitatem  memoriae  gloriosum,  ne-  5 
minem  in  nos  mercede  ulla  tribunum  potuisse  reperiri, 

22  nisi  cui  ne  esse  quidem  licuisset  tribuno.  Sed  ille 
quas  strages  edidit!  eas  videlicet,  quas  sine  ratione 
ac  sine  ulla  spe  bona  furor  edere  potuit  inpurae  be- 
luae  multorum  inflammatus  furoribus.  Quam  ob  rem  lo 
in  ista  quidem  re  vehementer  Sullam  probo,  qui  tri- 
bunis  plebis  sua  lege  iniuriae  faciendae  potestatem 
ademerit,  auxilii  ferendi  reliquerit,  Pompeiumque  no- 
strum  ceteris  rebus  omnibus  semper  amplissimis  sum- 
misque  ecfero  laudibus,  de  tribunicia  potestate  taceo ;  i5 
nec    enim    reprehendere    libet    nec    laudare    possum. 

23  iHf.  Vitia  quidem  tribunatus  praeclare,  Quinte,  per- 
spicis,  sed  est  iniqua  in  omni  re  accusanda  praeter- 
missis  bonis  malorum  enumeratio  vitiorumque  selec- 
tio;  nam  isto  quidem  modo  vel  consulatus  vituperari  20 
potest,  si  consulum,  quos  enumerare  nolo,  peccata 
collegeris.  Ego  enim  fateor  in  ista  ipsa  potestate 
inesse  quiddam  mali;  sed  bonum,  quod  est  quaesitum 
in  ea,  sine  isto  malo  non  haberemus.  —  Nimia  pote- 
stas  est  tribunorum  plebis.  —  Quis  negat?  sed  vis  25 
populi  multo  saevior  multoque  vehementior,  quae  du- 
cem  quod  habet,  interdum  lenior  est,  quam  si  nullum 
haberet.  Dux  enim  suo  se  periculo  progredi  cogitat, 
populi  impetus  periculi  rationem  sui  non  habet.  — 

24  At  aliquando  incenditur.  —  Et  quidem  saepe  sedatur.  30 
Quod  enim  est  tam  desperatum  collegium,  in  quo 
nemo  e  decem  sana  mente  sit?  Quin  ipsum  Ti.  Grac- 
chum  non  solum  neglectus,  sed  etiam  sublatus  inter- 
cessor  evertit;  quid  enim  illum  aliud  perculit,  nisi  quod 
potestatem  intercedenti  collegae  abrogavit?  Sed  tu  35 
sapientiam  maiorum  in  illo  vide:  Concessa  plebei  a 
patribus  ista  potestate  arma  ceciderunt,  restincta  se- 

ditio  est,  inventum  est  temperamentum,  quo  tenuiores 
cum  principibus  aequari  se  putarent;  in  quo  uno 
fuit  civitatis  salus.  —  At  duo  Gracchi  fuerunt.  —  Et 
praeter    eos    quamvis    enumeres    multos    licet,    quom 

5  deni  creentur,  non  nullos  in  omni  memoria  reperies 
perniciosos  tribunos,  leves  etiam,  non  bonos  fortasse 
plures;  invidia  quidem  summus  ordo  caret,  plebes 
de  suo  iure  periculosas  contentiones  nullas  facit. 
Quam    ob    rem  aut   exigendi   reges   non  fuerunt   aut  25 

10  plebi  re,  non  verbo   danda  libertas;  quae  tamen  sic 
data  est,  ut  multis  institutis  praeclarissimis  adducere- 
tur,  ut  auctoritati  piincipum  cederet.     Nostra  autem  11 
causa,  quae,   optume  et  dulcissume  frater,  incidit  in 
tribuniciam  potestatem,  nihil  habuit  contentionis  cum 

15  tribunatu;  non  enim  plebes  incitata  nostris  rebus  in- 
vidit,  sed  vincula  soluta  sunt  et  servitia  concitata 
adiuncto  terrore  etiam  militari.  Neque  nobis  cum 
illa  tum  peste  certamen  fuit,  sed  cum  gravissimo 
rei  publicae  tempore,  cui  nisi  cessissem,  non  diutur- 

20  num    beneficii    mei   patria   fructum   tulisset.     Atque 
haec  rerum  exitus  indicavit;  quis  enim  non  modo  li- 
ber,  sed  servus  libertate  dignus  fuit,  cui  nostra  salus 
cara  non  esset?    Quodsi  is  casus  fuisset  rerum,  quas  26 
pro    salute    rei    publicae    gessimus,    ut   non   omnibus 

25  gratus  esset,  et  si  nos  multitudinis  furentis  inflam- 
mata  invidia  pepulisset  tribuniciaque  vis  in  me  popu- 
lum,  sicut  Gracchus  in  Laenatem,  Saturninus  in  Me- 
tellum,  incitasset,  ferremus,  o  Quinte  frater,  consola- 
renturque  nos  non  tam  philosophi,  qui  Athenis  fuerunt, 

30  qui  hoc  facere  debent,  quam  clarissimi  viri,  qui  illa 
urbe  pulsi  carere  ingrata  civitate  quam  manere  in  in- 
proba  maluerunt.  Pompeium  vero  quod  una  ista  in 
re  non  ita  valde  probas,  vix  satis  mihi  illud  videris 
attendere,  non  solum  ei,  quid  esset  optimum,  viden- 

35  dum  fuisse,  sed  etiam  quid  necessarium.  Sensit  enim 
deberi  non  posse  huic  civitati  illam  potestatem;  quippe 
quam  tanto  opere  populus  noster  ignotam  expetisset, 

qui  posset  carere  cognita?  Sapientis  autem  civis  fuit 
causam  nec  perniciosam  et  ita  popularem,  ut  non 
posset  obsisti,  pemiciose  populari  civi  non  relinquere. 
Scis  solere,  frater,  in  huius  modi  sermone,  ut  transiri 
alio  possit,  dici  'Admodum'  aut  Trorsus  ita  est.' 5 
Q.  Haud  equidem  adsentior,  tu  tamen  ad  reliqua  per- 
gas  velim.  M.  Perseveras  tu  quidem  et  in  tua  vetere 
sententia  permanes.  Att.  Nec  mehercule  ego  sane  a 
Quinto  nostro  dissentio,  sed  ea,  quae  restant,  audiamus. 

27  M.  Deinceps  igitur  omnibus  magistratibus  auspicia  lo 
et  iudicia  dantur,  iudicia,  ut  esset  populi  potestas,  ad 
quam  provocaretur,  auspicia,  ut  multos  inutiles  comi- 
tiatus  probabiles  inpedirent  morae;  saepe  enim  populi 
impetum  iniustum  auspiciis  di  immortales  represserunt. 
Ex  iis  autem,  qui  magistratum  ceperunt,  quod  senatus  is 
efficitur,  populare  est  sane  neminem  in  summum  locum 
nisi  per  populum  venire  sublata  cooptatione  censoria. 
Sed  praesto   est  huius  vitii  temperatio,  quod  senatus 

28  lege  nostra  confirmatur  auctoritas;  sequitur  enim: 
Eius  decreta  rata  sunto.  Nam  ita  se  res  habet,  20 
ut,  si  senatus  dominus  sit  publici  consilii,  quodque  is 
creveritj  defendant  omnes^  et^  si  ordines  reliqui  prin- 
cipis  ordinis  consilio  rem  publicam  gubernari  velint^ 
possit  ex  temperatione  iuris,  quom  potestas  in  populo^ 
auctoritas  in  senatu  sit,  teneri  ille  moderatus  et  con-  25 
cors  civitatis  status,  praesertim  si  proximae  legi  pa- 
rebitur.  Nam  proximum  est:  Is  ordo  vitio  careto, 
ceteris  specimen  esto.  Q.  Praeclara  vero,  frater, 
ista  lex,   sed  et  late  patet,   ut  vitio  careat  ordo,  et 

29  censorem    quaerit   interpretem.     Att.  Ille   vero,    etsi  30 
tuus  est  totus  ordo  gratissimamque  memoriam  retinet 
consulatus  tui,  pace  tua  dixerim,  non  modo  censores, 
sed  etiam  iudices  omnes  potest  defatigare. 

13        31.  Omitte  ista,  Attice;  non  enim  de  hoc  senatu 
nec  his  de  hominibus,  qui  nunc  sunt,  sed  de  futuris,  35 
si   qui  forte  his  legibus  parere  voluerint,  haec  habe- 
tur  oratio.    Nam  quom  omni  vitio  carere  lex  iubeat, 

ne  veniet  quidem  in  eum  ordinem  quisquam  vitii  par- 
ticeps.  Id  autem  difficile  factu  est  nisi  educatione 
quadam  et  disciplina;  de  qua  dicemus  aliquid  fortasse, 
si    quid   fuerit   loci   aut  temporis.     Att.  Locus   certe  30 

5  non  deerit,  quoniam  tenes  ordinem  legum,  tempus  vero 
largitur  longitudo  diei.  Ego  autem^  etiamsi  prae- 
terieris,  repetam  a  te  istum  de  educatione  et  de  dis- 
ciplina  locum.  31.  Tu  vero  et  istum,  Attice,  et  si 
quem    alium  praeteriero.     Ceteris  specimen   esto. 

10  Quod  si  tenmiis,  tenemus  omnia.  Ut  enim  cupiditati- 
bus  principum  et  vitiis  infici  solet  tota  civitas,  sic 
emendari  et  corrigi  continentia.  Vir  magnus  et  nobis 
omnibus  amicus,  L.  Lucullus,  ferebatur,  quasi  commo- 
dissime  respondisset,  quom  esset  obiecta  magnificentia 

15  villae  Tusculanae,  duo  se  habere  vicinos,  superiorem 
equitem  Romanum,  inferiorem  libertinum;  quorum 
quom  essent  inagnificae  villae,  concedi  sibi  oportere, 
quod  iis,  qui  inferioris  ordinis  essent,  liceret.  Non 
vides,  Luculle,  a  te  id  ipsum  natum,  ut  illi  cuperent? 

20  quibus  id,  si  tu  non  faceres,  non  liceret.     Quis  enim  31 
ferret  istos,  quom  videret  eorum  villas  signis  et  ta- 
bulis  refertas,  partim  publicis,  partim  etiam  sacris  et 
religiosis?  quis  non  frangeret  eorum  libidines,  nisi  illi 
ipsi,  qui  eas  frangere  deberent,  cupiditatis  eiusdem  te- 

25  nerentur?    Nec   enim  tantum  mali  est  peccare  prin- 14 
cipes,  quamquam  est  magnum  hoc  per  se  ipsum  ma- 
lum,  quantum  illud,  quod  permulti  imitatores  princi- 
pum    existunt.     Nam    licet   videre,    si  velis  replicare 
memoriam  temporum,   qualescumque  summi  civitatis 

30  viri  fuerint,  talem  civitatem  fuisse;  quaecumque  mu- 
tatio  morum  in  principibus  extiterit,   eandem  in  po- 
pulo    secutam.     Idque  haud  paulo   est  verius,    quam  32 
quod  Platoni  nostro  placet,  qui  musicorum  cantibus 
ait   mutatis   mutari  civitatum   status;   ego   autem  no- 

35  bilium  vita  victuque  mutato  mores  mutari  civitatum 
puto.  Quo  perniciosius  de  re  publica  merentur  vitiosi 
principes,  quod  non  solum  vitia  concipiunt  ipsi,  sed 

ea  infundunt  in  civitatem,  neque  solum  obsunt,  quod 
ipsi  corrumpuntur,  sed  etiam  quod  corrumpunt,  plus- 
que  exemplo  quam  peccato  nocent.  Atque  haec  lex 
dilatata  in  ordinem  cunctum  coangustari  etiam  pot- 
est;  pauci  enim  atque  admodum  pauci  honore  et  gloria  5 
amplificati  vel  corrumpere  mores  civitatis  vel  corri- 
gere  possunt.  Sed  haec  et  nunc  satis  et  in  illis  libris 
.  _  tractata  sunt  diligentius.    Quare  ad  reliqua  veniamus. 

33  Proximum  autem  est  de  sufi^ragiis,  quae  iubeo  nota 
esse  optimatibus,  populo  libera.  Att.  Ita  mehercule  lo 
attendi  nec  satis  intellexi^  quid  sibi  lex  aut  quid  verba 
ista  vellent.  M.  Dicam,  Tite,  et  versabor  in  re  diffi- 
cili  ac  multum  et  saepe  quaesita,  suff^ragia  in  magi- 
stratu  mandando  ac  de  reo  iudicando  sciscmdaqxie  in 
lege  aut  rogatione  clam  an  palam  ferri  melius  esset.  is 
Q.  An  etiam  id  dubium  est?  vereor,  ne  a  te  rursus 
dissentiam.  M.  Non  facies,  Quinte.  Nam  ego  in  ista 
sum,  sententia,  qua  te  fuisse  semper  scio,  nihil  ut 
fuerit   in  suff^ragiis  voce   melius;    sed  obtineri  ne  ea 

34  non  possint,  videndum  est.    Q.  Atqui,  frater,  "bona  tua  20 

venia  dixerim,  ista  sententia  maxime  et  fallit  impe- 

ritos  et  obest  saepissime  rei  publicae,  quom  aliquid 

verum  et  rectum  esse  dicitur,  sed  obtineri,  id  est  ob- 

sisti  posse  populo,  negatur.    Primum  enim  obsistitur, 

quom  agitur  severe,  deinde  vi  opprimi  in  bona  causa  25 

est  melius  quam  malae  cedere.    Quis  autem  non  sentit 

omnem    auctoritatem    optimatium    tabellariam   legem 

abstulisse?  quam  populus  liber  numquam  desideravit, 

idem  oppressus  dominatu  ac  potentia  principum  fla- 

gitavit.     Itaque   graviora  iudicia  de  potentissimis  ho-  3o 

minibus  extant  vocis  quam  tabellae.     Quam  ob  rem 

suff^ragandi  nimia  libido  in  non  bonis  causis  eripienda 

fuit  potentibus,  non  latebra  danda  populo,  in  qua  bo- 

nis  ignorantibus,  quid  quisque  sentiret,  tabella  vitio- 

sum  occultaret  sutfragium.    Itaque  isti  rogationi  ne-  35 

que  lator  quisquam  est  inventus  nec  auctor  umquam 

16bonus.    Sunt  enim  quattuor  leges  tabellariae,  quarum 
35 

prima  de  magistratibus  mandandis.  Ea  est  Gabinia, 
lata  ab  homine  ignoto  et  sordido.  Secuta  biennio 
post  Cassia  est  de  populi  iudiciis  a  nobili  homine 
lata,  L.  Cassio,  sed,  pace  familiae  dixerim,  dissidente 

5  a  bonis  atque  omnis  rumusculos  populari  ratione  aucu- 
pante.    Carbonis  est  tertia  de  iubendis  legibus  ac  ve- 
tandis,    seditiosi    atque  inprobi  civis,    cui  ne  reditus 
quidem  ad  bonos  salutem  a  bonis  potuit  adferre.    Uno  36 
in  genere  relinqui  videbatur  vocis    suffragium,  quod 

10  ipse  Cassius  exceperat,  perduellionis.  Dedit  huic  quo- 
que  iudicio  C.  Coelius  tabellam  doluitque,  quoad  vixit, 
se,  ut  opprimeret  C.  Popilium,  nocuisse  rei  publicae. 
Et  avus  quidem  noster  singulari  virtute  in  hoc  mu- 
nicipio,  quoad  vixit,  restitit  M.  Gratidio,  cuius  in  ma- 

15  trimonio  sororem,  aviam  nostram,  habebat,  ferenti  legem 
tabellariam;  excitabat  enim  fluctus  in  simpulo,  ut  di- 
citur,  Gratidius,  quos  post  filius  eius  Marius  in  Aegaeo 
excitavit  mari.  Ac  nostro  quidem  f  qui  quom  res 
esset  ad  se  delata,  M.  Scaurus  consul:  'Utinam',  in- 

20  quit,    *M.   Cicero,    isto    animo   atque  virtute  in 
summa  re   publica  nobiscum  versari  quam  in 
municipali  maluisses!'     Quam  ob  rem,   quoniam  37 
non  recognoscimus  nunc  leges  populi  Romani,  sed  aut 
repetimus  ereptas  aut  novas  scribimus,  non  quid  hoc 

25  populo  obtineri  possit,  sed  quid  optimum  sit,  tibi 
dicendum  puto.  Nam  Cassiae  legis  culpam  Scipio 
tuus  sustinet,  quo  auctore  lata  esse  dicitur.  Tu  si 
tabellariam  tuleris,  ipse  praestabis;  nec  enim  mihi 
placet  nec  Attico  nostro,  quantum   e  vultu  eius  in- 

30  tellego.     Att.  Mihi  vero  nihil  umquam  populare  pla- 17 
cuit,  eamque  optimam  rem  publicam  esse  dico,  quam 
hic  consul  constituerat,  quae  sit  in  potestate  optimo- 
rum.  M.  Vos  quidem,  ut  video,  legem  antiquastis  sine  38 
tabella.    Sed  ego,  etsi  satis  dixit  pro  se  in  illis  libris 

35  Scipio,  tamen  ita  libertatem  istam  largior  populo,  ut 
auctoritate  et  valeant  et  utantur  boni.  Sic  enim  a  me 
recitata    lex    est  de  suffragiis:    Optimatibus   nota, 

29  * 

plebi  libera  sunto.  Quae  lex  hanc  sententiam  con- 
tinet,  ut  omnes  leges  tollat,  quae  postea  latae  sunt, 
quae  tegunt  omni  ratione  suffragium,  ne  quis  inspi- 
ciat  tabellam,  ne  roget,  ne  appellet;  pontes  etiam  lex 

39  Maria  fecit  angustos.  Quae  si  opposita  sunt  ambi-  5 
tiosis,  ut  sunt  fere,  non  reprehendo;  sin  f  valuerint 
tamen  leges  ut  ne  sim  ambitus,  habeat  sane  populus 
tabellam  quasi  vindicem  libertatis,  dum  modo  haec 
optimo  cuique  et  gravissimo  civi  ostendatur  ultroque 
oiferatur,  ut  in  eo  sit  ipso  libertas,  in  quo  populo  lo 
potestas  honeste  bonis  gratificandi  datur.  Eoque  nunc 
fit  illud,  quod  a  te  modo,  Quinte,  dictum  est,  ut  mi- 
nus  multos  tabella  condemnet,  quam  solebat  vox,  quia 
populo  licere  satis  est.  Hoc  retento  reliqua  voluntas 
auctoritati  aut  gratiae  traditur.  Itaque,  ut  omittam  i5 
largitione  corrupta  sufi^ragia,  non  vides,  si  quando 
ambitus  sileat,  quaeri  in  sufiragiis/  quid  optimi  viri 
sentiant?  Quam  ob  rem  lege  nostra  libertatis  species 
datur,  auctoritas  bonorum  retinetur,  contentionis  causa 
tollitur.  .  20 

l^  Deinde  sequitur,  quibus  ius  sit  cum  populo  agendi 
aut  cum  senatu;  titm  gravis  et,  ut  arbitror,  praeclara 
lex:  Quae  ami  populo  quaeque  in  patribus  agen- 
tur,  modica  sunto,  id  est  modesta  atque  sedata; 
actor  enim  moderatur  et  fingit  non  modo  mentem  ac  25 
voluntates,  sed  paene  vultus  eorum,  apud  quos  agit. 
Quod  est  in  senatu  non  difficile,  est  enim  ipse  senator 
is,  cuius  non  ad  auctorem  referatur  animus,  sed  qui  per 
se  ipse  spectari  velit.  Huic  iussa  tria  sunt:  ut  adsit; 
nam  gravitatem  res  habet,  quom  rrequens  ordo  est;  3o 
ut  loco  dicat,  id  est  rogatus:  ut  modo,  ne  sit  infinitus; 
nam  brevitas  non  modo  senatoris,  sed  etiam  orato- 
ris  magna  laus  est  in  sententia.  Nec  est  umquam 
longa  oratione  utendum,  nisi  aut  peccante  senatu 
(quod  fit  ambitione  saepissime)  nullo  magistratu  adiu-  35 
vante  tolli  diem  utile  est,  aut  quom  tanta  causa  est, 
ut    opus  sit   oratoris  copia  vel  ad  hortandum  vel  ad 

docendum;   quorum   generum  in  utroque  magnus  no- 
ster  Cato   est.     Quodque   addit:    causas^  populi  te-41 
neto,   est  senatori  necessarium  nosse   rem  publicam 
(idque  late   patet:   quid  habeat  militum^   quid  valeat 

5  aerario,  quos  socios  res  publica  habeat,  quos  amicos, 
quos  stipendiarioS;  qua  quisque  sit  lege,  condicione, 
foedere),  tenere  consuetudinem  decernendi,  nosse  ex- 
empla  maiorum.  Videtis  iam  genus  hoc  omne  scien- 
tiae,  diligentiae,  memoriae,  sine  quo  paratus  esse  se- 

10  nator  nullo  pacto  potest. 

Deinceps  sunt  cum  populo  actiones,  in  quibus  pri-  42 
mum    et   maximum:    Vis    abesto.     Nihil    est    enim 
exitiosius    civitatibus,   nihil    tam    contrarium    iuri  ac 
legibus,  nihil  minus  et  civile  et  humanum  quam  com- 

15  posita  et  coustituta  re  publica  quicquam  agi  per  vim. 
Parere  iubet  intercessori,  quo  nihil  praestantius;  in- 
pediri  enim  bonam  rem  melius  quam  concedi  malae. 

Quod  vero  actoris  iubeo  esse  fraudem,  id  totum  19 
dixi  ex  Crassi,  sapientissimi  hominis,  sententia;  quem 

20  est  senatus  secutus,  quom  decrevisset  C.  Claudio  con- 
sule  de  Cn.  Carbonis  seditione  referente  invito  eo, 
qui  cum  populo  ageret,  seditionem  non  posse  fieri, 
quippe  cui  liceat  concilium,  simul  atque  intercessum 
turbarique  coeptum  sit,   dimittere.     Quod  qui  permo- 

25  vet,  quom  agi  nihil  potest,  vim  quaerit,  cuius  inpu- 
nitatem   amittit  hac  lege.     Sequitur  ijlud:   Interces- 
sor   rei   malae    salutaris    civis    esto.     Quis  non  43 
studiose   rei   publicae    subvenerit   hac  tam  praeclara 
legis  voce  laudatus? 

80  Sunt  deinde  posita  deinceps,  quae  habemus  etiam 
in  publicis  institutis  atque  legibus:  Auspicia  ser- 
vanto,  auguri  parento.  Est  autem  boni  auguris 
meminisse  se  maximis  rei  publicae  temporibus  praesto 
esse  debere,  lovique  optimo  maximo  se  consiliarium 

35  atque  administrum  datum,  ut  sibi  eos,  quos  in  auspi- 
cio   esse   iusserit,   caelique   partes  sibi   definitas   esse 

1    traditas,  e  quibus  saepe  opem  rei  publicae  ferre  possit. 

Deinde  de  promulgatione,  de  singulis  rebus  agendis, 
de  privatis  magistratibusve  audiendis. 

44  Tum  leges  praeclarissimae  de  duodecim  tabulis 
translatae  duae,  quarum  altera  privilegia  toUit,  altera 
de  capite  civis  rogari  nisi  maximo  comitiatu  vetat.  Et  5 
nondum  inventis  seditiosis  tribunis  plebis,  ne  cogitatis 
quidem,  admirandum  tantum  maiores  in  posterum  pro- 
vidisse.  In  privatos  homines  leges  ferri  noluerunt;  id 
est  enim  privilegium;  quo  quid  est  iniustius?  quom 
legis  haec  vis  sit:  scitum  et  iussum  in  omnis.  Ferri  de  lo 
singulis  nisi  centuriatis  comitiis  noluerunt;  discriptus 
enim  populus  censu,  ordinibus,  aetatibus  plus  adhibet 
ad  suffragium  consilii  quam  fuse  in  tribus  convocatus. 

45  Quo  verius  in  causa  nostra  vir  magni  ingenii  summa- 
que  prudentia,  L.  Cotta,  dicebat  nihil  omnino  actum  is 
esse  de  nobis;  praeter  enim  quam  quod  comitia  illa 
essent  armis  gesta  servilibus,  praeterea  neque  tributa 
capitis  comitia  rata  esse  posse  neque  ulla  privilegii; 
quocirca  nihil  nobis  opus  esse  lege,  de  quibus  nihil 
omnino  actum  esset  legibus.  Sed  visum  est  et  vobis  - 
et  clarissimis  viris  melius,  de  quo  servi  et  latrones 
scivisse  se  aliquid  dicerent,  de  hoc  eodem  cunctam 
Italiam^  quid  sentiret,  ostendere. 

20        Sequitur  de  captis  pecuniis  et  de  ambitu.    Leges- 
^^  que  quom  magis  iudiciis  quam  verbis  sanciendae  sint,  25 
adiungitur:  Noxiae  poena  par  esto,  ut  in  suo  vitio 
quisque  plectatur,  vis  capite,  avaritia  multa,  honoris 
cupiditas  ignominia   sanciatur.     Extremae   leges   sunt 
nobis  non  usitatae,   rei  publica  necessariae.     Legum 
custodiam    nullam   habemus;   itaque    eae    leges   sunt,  3o 
quas   apparitores   nostri   volunt;    a  librariis   petimus, 
publicis  litteris  consignatam  memoriam  publicam  nul- 
lam  habemus.    Graeci  hoc  diligentius,  apud  quos  vo- 
^ocpvXaxsg  creabantur,  nec  ii  solum  litteras  (nam  id 
quidem  etiam  apud  maiores  nostros  erat),   sed  etiam  '^o 
facta   hominum   observabant   ad   legesque  revocabant. 
47  Haec  detur  cura  censoribus,  quandoquidem  eos  in  re 

pnblica  semper  volumus  esse.  Apud  eosdem,  qui  ma- 
gistratu  abierint,  edant  et  exponant,  quid  in  magistratu 
gesserint,  deque  iis  censores  praeiudicent.  Hoc  in 
Graecia  fit  publice  constitutis  accusatoribus;  qui  qui- 

5  dem  graves  esse  non  possunt,  nisi  sunt  voluntarii. 
Quocirca  melius  rationes  referri,  causamque  exponi 
censoribuS;  integram  tamen  legi,  accusatori  iudicioque 
servari. 

Sed   satis   iam   disputatum   est  de  magistratibus^ 

10  nisi  forte   quid  desideratis.     Att.  Quid?   si  nos  tace- 
mus,  locus  ipse  te  non  admonet,  quid  tibi  sit  deinde 
dicendum?    M.  Mihine?  de  iudiciis  arbitror,  Pomponi; 
id    est  enim  iunctum  magistratibus.     Att.  Quid?   de  48 
iure  populi  Romani,   quem  ad  modum  instituisti,  di- 

15  cendum  nibil  putas?  31.  Quid  tandem  hoc  loco  est 
quod  requiras?  Att.  Egone?  quod  ignorari  ab  iis, 
qui  in  re  publica  versantur,  turpissimum  puto.  Nam 
ut  modo  a  te  dictum  est  leges  a  librariis  peti,  sic 
animadverto    plerosque    in    magistratibus  ignoratione 

20  iuris  sui  tantum  sapere,  quantum  apparitores  velint. 
Quam  ob  rem,  si  de  sacrorum  alienatione  dicendum 
putasti,  quoniam  de  religione  leges  proposueras,  facien- 
dum  tibi  est,  ut  magistratibus  lege  constitutis  de 
potestatum  iure  disputes.   31.  Faciam  breviter,  si  con-  49 

25  sequi  potuero;  nam  pluribus  verbis  scripsit  ad  patrem 
tuum  M.  lunius  sodalis  perite  meo  quidem  iudicio  et 
diligenter;  nos  autem  de  iure  naturae  cogitare  per 
nos  atque  dicere  debemus,  de  iure  populi  Romani  quae 
relicta  sunt  et  tradita.     Att.  Sic  prorsum  censeo  et 

30  id  ipsum,  quod  dicis,  expecto. 


FRA6MENTA 

LIBROHmr  DE  LEGIBUS. 

1.  Lactant  inst.  div.  III 19.  2  At  illi,  qui  de  mortis 
hono  disputant,  sic  argunmitantur :  ^Si  niMl  estpost  mor' 


450  r>E  LEGIBUS. 

tem,  non  est  mahmi  mors;  aufert  enim  sensim  mali;  si 
autetn  supersunt  animae,  est  etiam  bonum,  quia  immor- 
talitas  sequitur'  Quam  sententiam  Cicero  de  legihus  sic 
explicavit:  Gratulemurque  nobis,  quoniam  mors  aut 
meliorem,  quam  qui  est  in  vita,  aut  certe  non  dete-  5 
riorem  adlatura  est  statum;  nam  sine  corpore  animo 
vigente  divina  vita  est,  sensu  carente  nihil  profecto 
est  mali. 

2.  Lactant  inst.  div.  V  8,  10  Nunc  autem  mali 
sunt  ignoratione  recti  ac  boni.  Quod  quidem  Cicero  vi-  lo 
dit;  disjyutans  enim  de  legihus:  Sicut  una,  inquit,  ea- 
demque  natura  mundus  omnibus  partibus  inter  se 
congruentibus  cohaeret  ac  nititur,  sic  omnes  homines 
inter  se  natura  confusi  pravitate  dissentiunt  nec  se 
intellegunt  esse  consanguineos  et  subiectos  sub  unam  i5 
eandemque  tutelam;  quod  si  teneretur,  deorum  pro- 
fecto  vitam  homines  viverent. 

3.  Macroh.  de  differ.  et  societ.  Graeci  Latinique  verbi 
17.  6  et  auct.  inc.  de  verho  V  6  ed.  Jan.,  p.  160  Endl. 
Graeci  in  coniunctivo  modo  tempora  hina  coniungunt;  20 
propriiim  Latinorum  est,  iit  modo  iiidicativa  p7'o  con- 
itmctivis,  modo  coniunctiva  pro  indicativis  ponant.  Cicero 
de  legihus  tertio:  Qui  poterit  socios  tueri,  si  dilectum 
rerum  utilium  et  inutilium  non  habebit? 

4.  Macroh.  Saturn.  VI  4.  8  Cicero  in  quinto  de  le-  25 
gibus:  Visne  igitur,  quoniam  sol  paululum  a  meridie 
iam  devexus  videtur  nequedum  satis  ab  his  novellis 
arboribus  omnis  hic  locus  opacatur,  descendamus  ad 
Lirim  eaque,  quae  restant,  in  illis  alnorum  umbraculis 
persequamur?  30 


Cicero,  l^fercus  Tullius 
De  legibus,   libri  tres 

